Mae ASTUTE 2020 yn canolbwyntio ar dechnolegau sy’n ymwneud â gweithgynhyrchu, ac mae ein harbenigedd academaidd a thechnegol yn defnyddio dull gweithredu amlddisgyblaeth sy’n cwmpasu ymchwil ar gylch oes cyfan y cynnyrch, fel bod modd i gwmnïau ddatblygu cynnyrch a gwasanaethau cynaliadwy trwy gymhwyso gwybodaeth, cyfarpar, deunyddiau a phobl mewn modd integredig. Gall cysylltu ag ASTUTE 2020 o bell helpu eich busnes i sbarduno syniadau ac ymdrin ag unrhyw heriau gweithgynhyrchu y gallech chi fod yn eu hwynebu ar hyn o bryd. Yn yr erthygl hon, byddwn ni’n dysgu am Ddulliau Ansawdd Cadarn a sut mae hynny’n hanfodol i effeithlonrwydd.\nBeth yw Peirianneg Ansawdd Cadarn a Sut Mae’n Gweithio?\nTechneg rheoli ansawdd yw peirianneg ansawdd cadarn, sy’n gwella gweithgynhyrchadwyedd a dibynadwyedd cynnyrch neu broses, gan leihau costau datblygu cynnyrch a chostau oes gyfan. Wedi’i seilio ar ddull Dylunio Arbrofion (DoE) Taguchi, a sylfaenwyd ar y dull Dylunio Arbrofion (DoE) Ffactoraidd Ystadegol, mae’n golygu adeiladu’n arbrofol er mwyn lleihau’r risg yn y tymor hwy. Os yw effaith gwahanol newidynnau ar system ar safle weithgynhyrchu yn anhysbys, gall y dulliau hyn nodi’r effeithiau hynny, fel bod modd i chi eu rheoli neu eu lliniaru.\nGall fod yn anodd diffinio ansawdd, ond bydd pob gweithgynhyrchydd yn ymwybodol bod ansawdd gwael yn costio iddyn nhw a’u cwsmeriaid. Un ffordd o feddwl am ansawdd cynnyrch yw ystyried ei nodweddion a pha mor dda mae’n cydymffurfio â’r nodweddion hynny. Yn yr achos hwn, mae amrywiad yn y safon yn digwydd o ganlyniad i amrywiad mewn unrhyw baramedrau sy’n effeithio ar ei gydymffurfiaeth â’r nodweddion hynny. Mae’r paramedrau hyn yn syrthio i gategori rhai rheoladwy – newidynnau y gallwn ni eu newid – neu sŵn – newidynnau ar hap na allwn eu newid.\nTrwy gynnal arbrofion a gynlluniwyd, mae modd deall perfformiad system a’r rhyngweithio a geir o ran newidynnau rheoladwy a rhai sŵn anrheoladwy. Gellir defnyddio’r wybodaeth hon yng nghyfnod datblygu’r cynnyrch i gyflwyno cynnyrch cadarn – sy’n gweithredu’n ddiogel oddi mewn i derfynau’r newidynnau hynny. Y canlyniad yw cynnyrch neu broses a fydd yn perfformio’n ddibynadwy yn ôl y disgwyl oherwydd nad yw’n sensitif i effeithiau ffynonellau amrywioldeb, boed y rheiny’n amgylcheddol, yn fecanyddol neu o unrhyw fath arall. Yn yr un modd, gellir dylunio prosesau oddi mewn i linell weithgynhyrchu yn gadarn, er mwyn sicrhau eu bod yn gweithredu’n bell o derfynau methiant.\nBeth yw’r Cyfleoedd a’r Heriau wrth Gymhwyso Peirianneg Ansawdd Cadarn?\nGall peirianneg ansawdd cadarn wneud y canlynol:\nLleihau costau datblygu cynnyrch a chostau gweithredu hyd oes.\nDarparu dyluniadau cynnyrch cadarn sy’n golygu bod modd defnyddio’r cynnyrch mewn amgylcheddau newydd.\nCael eu gweithredu all-lein er mwyn dylunio cynnyrch a phrosesau cadarn trwy achub y blaen wrth nodi achosion amrywiad.\nLleihau nifer y diffygion sy’n dod oddi ar linellau cynhyrchu.\nCael eu gweithredu ar-lein er mwyn diagnosio a dileu achos amrywiad wrth gynhyrchu.\nDarparu dealltwriaeth ddyfnach o brosesau gweithgynhyrchu neu ddefnyddiau cynnyrch.\nMae rhoi peirianneg ansawdd cadarn ar waith yn cyflwyno heriau yn ogystal, gan gynnwys:\nBydd yr arbrofion cychwynnol yn cynhyrchu rhannau na ellir eu defnyddio.\nGall rheoli rhai paramedrau, wrth gynhyrchu neu yn y maes, fod yn heriol.\nMae’r technolegau hyn yn caniatáu i weithgynhyrchwyr leiafu diffygion a bod yn hyderus ynghylch perfformiad eu cynnyrch a’u prosesau, hyd yn oed os bydd amrywiadau yn eu hamodau gweithredu. Mae’r manteision yn cynnwys mwy o foddhad i’r cwsmer, trwy reolaeth dynnach ar ansawdd.\nMae defnyddio’r offer hyn, ar y cyd â’r ystod o dechnolegau a ddefnyddir mewn amgylchedd Industry 4.0, yn golygu bod gweithgynhyrchwyr yn gallu sicrhau gwell dealltwriaeth o berfformiad eu cynnyrch a’u prosesau. Mae cyfuno dylunio paramedrau cadarn â thechnolegau fel cyfrifiadura cwmwl, dysgu peiriant, a gweithgynhyrchu lefel uwch yn caniatáu mwy o reolaeth ar brosesau gweithgynhyrchu, heb fod angen cymaint o ymyrraeth, neu hyd yn oed heb bresenoldeb corfforol o gwbl.\nA all ASTUTE 2020 gefnogi cwmnïau â’r Dechnoleg hon wrth weithio gartref?\nAr hyn o bryd mae cwmnïau gweithgynhyrchu yn gorfod newid sut maen nhw’n gweithredu mewn ymateb i bandemig Covid-19 a chymlethdodau’r cyfyngiadau symud. P’un a yw hynny’n golygu addasu prosesau i ganiatáu cadw pellter corfforol diogel, addasu cynnyrch i wasanaethu marchnadoedd newydd, neu atal cynhyrchu dros dro ac ailagor ar sail ymateb i archebion, gall ASTUTE 2020 gefnogi cwmnïau ag ymchwil ar sut mae ymgorffori peirianneg ansawdd cadarn i’w gweithrediadau. Gall cysylltu ag ASTUTE 2020 o bell helpu eich busnes i ysgogi syniadau a rhoi sylw i’r heriau gweithgynhyrchu y gallech fod yn eu hwynebu ar hyn o bryd, gan roi mantais gystadleuol i chi.\nYn aml mewn sefydliadau gweithgynhyrchu, pan fydd y llif cynhyrchu’n llawn, does gan weithgynhyrchwyr ddim amser i adolygu ac adfyfyrio ynghylch agweddau gwelliant parhaus ar gynnyrch a phrosesau. Nawr bod cynhyrchu ar stop neu o leiaf yn digwydd ar raddfa fach, mae’n amser delfrydol i adfyfyrio, i ddadansoddi, ac i wella. Bydd defnyddio hynny’n gyfle i greu dyluniadau arbrofol yn lleihau’r risgiau masnachol a gwyddonol yn y tymor hwy. Os bydd gweithgynhyrchwyr yn awyddus i addasu eu cynnyrch neu ddechrau gwerthu i farchnad wahanol, gall y technegau a ddisgrifir yma sicrhau’r perfformiad gorau posibl iddynt, hyd yn oed mewn amgylcheddau newydd. Ar ben hynny, mae dylunio cynnyrch a phrosesau’n gadarn o’r cychwyn cyntaf yn golygu bod modd i linellau cynhyrchu weithredu gyda llai o weithwyr yn bresennol yn gorfforol.\nSut mae Arbenigedd ASTUTE 2020 yn Ymgorffori’r Dechnoleg hon i’r Sector Gweithgynhyrchu yng Nghymru?\nMae medrusrwydd ymchwil ASTUTE 2020 ym maes arbenigol peirianneg systemau gweithgynhyrchu yn cynnig cyfle unigryw i weithgynhyrchwyr gofleidio technolegau gweithgynhyrchu’r dyfodol, megis Rheoli Ansawdd All-lein. Mae rheoli ansawdd ym mhob cam o’r gweithgynhyrchu yn agwedd allweddol ar y system rheoli ansawdd, a thrwy gydweithio rhwng diwydiant ac academia, gallwn ni ganolbwyntio ar gryfderau allweddol technolegau gweithgynhyrchu’r dyfodol trwy ailystyried pob agwedd ar eich busnes gweithgynhyrchu o bersbectif digidol, gan greu gwerth pellach, gwella effeithlonrwydd a chaniatáu cynnig gwell cynnyrch, prosesau a gwasanaethau i farchnad fyd-eang. Drwy ddarparu arbenigedd ymchwil blaengar, gall busnesau yng Nghymru gydweithio ag ASTUTE 2020 i roi sylw i’w heriau gweithgynhyrchu gan fanteisio ar dechnolegau clyfar.\nAstudiaethau achos Dylunio Arbrofion:\nCyflwynir dwy astudiaeth achos sy’n defnyddio dwy dechneg arbrofi wahanol er mwyn optimeiddio perfformiad prosesau gweithgynhyrchu ychwanegion (AM). Cyflawnir yr astudiaeth achos gyntaf ar broses AM Modelu Dyddodiad Asio (FDM) sy’n defnyddio’r dull ffactorol Dylunio Arbrawf (DoE), tra bod yr ail achos yn digwydd ar broses AM Asio Gwely Powdwr gan ddefnyddio dull gweithredu un ffactor ar y tro (OFAT).\nMae’r astudiaeth achos hon yn disgrifio cymhwyso methodoleg Dylunio Arbrawf (DoE) i argraffydd 3D Gweithgynhyrchu Ychwanegion newydd a osodwyd yn labordai ymchwil Prifysgol Mondragon, Sbaen. Prifysgol Mondragon, Grŵp Ymchwil Rheoli Gweithrediadau\nMae’r astudiaeth yn dangos sut gall DoE helpu 1) i sicrhau dealltwriaeth drylwyr o beiriant neu broses a 2) o nodi gosodiadau paramedr optimwm er mwyn mwyafu perfformiad peiriant.\nYr astudiaeth achos:\nPrif amcan yr astudiaeth hon oedd datblygu dealltwriaeth ac ymddygiad yng nghyswllt gwahanol baramedrau Modelu Dyddodiad Asio (FDM) oddi mewn i broses Gweithgynhyrchu Ychwanegion (AM). Cynhaliwyd yr astudiaeth ar argraffydd newydd AM/3D a sicrhawyd ar gyfer labordai ymchwil Prifysgol Mondragon, Sbaen (Ffigur 1). Defnyddiwyd techneg fodelu gadarn a seiliwyd ar DoE i gyflymu datblygiad y broses AM.\nRoedd i’r rhan a grewyd ar gyfer yr astudiaeth hon ddyluniad safonol ar gyfer prawf tynnol, fel y gwelir yn Ffigur 2. Gwnaed yr holl rannau o PLA, sef polymer safonol a ddefnyddir mewn prosesau AM sy’n defnyddio technoleg FDM. I werthuso priodweddau mecanyddol y samplau, cynhaliwyd profion tynnol yn y labordy, gan ddilyn safon EN ISO 527.\nNodwyd 15 o baramedrau fel y ffactorau pwysicaf oedd yn effeithio ar y broses. Lleihawyd hynny i 6 pharamedr allweddol (ffactorau rheoladwy) a ddefnyddiwyd yn yr arbrawf DoE i ddadansoddi effeithiau arwyddocaol a sut roedden nhw’n rhyngweithio. Dewiswyd dwy lefel ar gyfer pob un o’r 6 ffactor a’u gwerthuso gan ddefnyddio dyluniad ffactoraidd ffracsiynol, gyda dau efelychiad (64 o arbrofion). Mesurwyd 3 allbwn prawf, sef 1) Modwlws Young (Gpa), 2) toriad yn y tyniant (Mpa) a 3) Anffurfiad y toriad.\nFfigur 1: Cyfarpar Modelu Dyddodiad Asio\nFfigur 2: Dimensiynau’r sampl a brofwyd\nCafodd y canlyniadau eu ffitio i fodel, ac amcangyfrifwyd effeithiau’r prif ffactorau a sut roeddent yn rhyngweithio. Defnyddiwyd meddalwedd Minitab 18 i wneud y dadansoddi.\nDewiswyd gwerthoedd optimwm y 6 ffactor ar sail y dadansoddiad DoE. Gan fod 3 ymateb allbwn yn cael eu mesur, nodwyd ffactorau a lefelau arwyddocaol ar gyfer pob ymateb, a gwerthuswyd y cyfuniad gorau o ffactorau oedd yn mwyafu pob un o’r 3 ymateb. Dilyswyd y canlyniadau trwy gymhwyso’r gosodiadau i weithgynhyrchu dau fowld; un ar gyfer gweithgynhyrchu sglefrfyrddau a’r llall ar gyfer casynnau droniau.\nCasgliadau astudiaeth achos 1:\nMae’r astudiaeth achos yn dangos pwysigrwydd defnyddio dulliau dylunio arbrofion (DoE) i optimeiddio proses, gydag isafwm o ymdrech arbrofol. Mae modd cymhwyso’r gwaith gosod a dadansoddi arbrofol yn hwylus i dechnolegau AM/3D eraill er mwyn canfod gosodiadau gorau amrywiol baramedrau’r broses. Mewn cyd-destun ehangach, mae modd cymhwyso’r broses cam wrth gam hefyd i brosesau gweithgynhyrchu eraill.\nMae manylion pellach am yr astudiaeth achos i’w gweld yn y cyfeiriad canlynol:\nEguren, J.A., Esnaola, A. ac Unzueta, G. (2020), “Modelling of an additive 3d-printing process based on design of experiments methodology”, Quality Innovation Prosperity, Cyfrol 24 Rhif 1, tt. 128–151.\nAstudiaeth Achos 2 – Astudiaeth Achos ASTUTE:\nDyma astudiaeth achos Sandvik Osprey Ltd Astute, sy’n dangos dull gweithredu amgen a ddefnyddiwyd gan y tîm ASTUTE ym Mhrifysgol Caerdydd i ganfod yr ateb delfrydol ar gyfer peiriant AM y cwmni. Renishaw AM250 oedd y peiriant a ddefnyddiwyd, gyda phroses asio gwely powdwr.\nBu’r achos hwn yn archwilio defnydd o aloi nicel tymheredd uchel (H-X) mewn peiriant AM. Yn yr achos hwn, nodwyd bod 4 paramedr yn dylanwadu ar y canlyniadau printiedig: 1) Pŵer laser, 2) Cyflymder Sganio, 3) Bylchiad y rhwyllo a 4) Trwch yr haen o bowdwr. Ar sail profiad y tîm a gwaith a gyhoeddwyd yn flaenorol ar y dechnoleg hon, cadwyd y pŵer ar y lefel uchaf er mwyn lleihau’r newidynnau optimeiddio ac ar yr un pryd wella effeithlonrwydd cynhyrchu. Defnyddiwyd haen powdwr un trwch yn unig. I sicrhau dwysedd pacio da i’r powdwr, cafwyd bod trwch yr haen ddelfrydol ychydig yn uwch na maint cyfartalog y gronynnau.\nGan fod y pŵer laser yn cael ei gadw ar y lefel uchaf, cyflymder sganio’r laser fyddai’n cael yr effaith fwyaf o ran allbwn. O ganlyniad, cyflawnwyd arbrofiad gan ddefnyddio 5 cyflymder sganio gwahanol a 3 phellter bylchiad rhwyllo, oedd yn rhoi 15 o arbrofion. Cyflawnwyd optimeiddio trwy fesur dwysedd cymharol y samplau L-PBF gwneuthuredig.\nCasgliad astudiaeth achos 2:\nYn yr enghraifft hon, ar sail gwybodaeth flaenorol am y broses, cyflawnwyd optimeiddio cyflym trwy amrywio dau baramedr yn unig ar draws 15 o arbrofion.\nYn achos deunyddiau newydd, byddai angen profion pellach a fyddai’n cynnwys ehangu’r cyflymder sganio ac ystod y bylchiad rhwyllo yn ogystal â defnyddio ystod o osodiadau pŵer laser. O dan yr amodau hynny, byddai cynnal profion un ar y tro yn fuan yn mynd yn amhosibl ei reoli, er enghraifft byddai cyflwyno 3 gosodiad pŵer laser yn golygu bod angen o leiaf 45 o arbrofion. O dan yr amodau hyn, byddai defnyddio methodoleg DoE yn fwy effeithlon, a hefyd yn rhoi gwell dealltwriaeth o’r effeithiau paramedr a sut maent yn rhyngweithio.\nMae rhagor o fanylion am astudiaeth achos 2 ar gael yn:\nASTUTE 2020 – Astudiaeth Achos Sandvik Osprey Ltd.\nHan, Q., Gu, H a Setchi, R., Discrete element simulation of powder layer thickness in laser additive manufacturing, Powder Technology, Cyfrol 352, 2019, Tud. 91-102, ISSN 0032-5910,\nMae ymchwil ar y cyd ag ASTUTE 2020 yn rhan hollbwysig o allu cwmnïau i gyflawni eu targedau twf i’r dyfodol trwy wella gwydnwch eu systemau gweithgynhyrchu a’u cadwyni cyflenwi.\nGall ASTUTE 2020 gefnogi cwmnïau gweithgynhyrchu ar draws amrywiaeth o sectorau, megis awyrofod, moduron, cynhyrchu ynni, olew a nwy, dyfeisiau meddygol, electroneg, bwydydd, etc., gan ysgogi twf trwy gymhwyso technolegau peirianneg uwch i heriau gweithgynhyrchu, ac arwain at ymchwil flaengar ac arloesedd. Mae trefniadau cydweithio ASTUTE 2020 yn ysbrydoli cwmnïau gweithgynhyrchu i wella a lliflinio eu prosesau gweithgynhyrchu, y cynnyrch maen nhw’n eu gweithgynhyrchu a’u cadwyn gyflenwi, gan gynhyrchu nwyddau a gwasanaethau cynaliadwy, gwerth uwch, a dod â nhw i farchnad fyd-eang.\nMae croeso i chi gysylltu i drafod cyfleoedd i weithio gyda ni; bydd y tîm ym Mhrifysgol De Cymru yn hapus i’ch cefnogi gyda’ch heriau Peirianneg Ansawdd.


Y Ddinas Uchel/The Builders - Huw Aaron\n*For English review, see language toggle switch on webpage*\nNegeseuon positif: ◉◉◉◉◎ Themau trist,anodd: ◎◎◎◎◎ Trais, ofn: ◎◎◎◎◎ Iaith gref: ◎◎◎◎◎ Rhyw: ◎◎◎◎◎\nDyma lyfr lluniau gan yr arlunydd/cartwnydd talentog, Huw Aaron. Rydym ni’n gyfarwydd iawn gyda’i luniau a’i dwdls mewn nifer o lyfrau poblogaidd a’r cylchgrawn Mellten. Y tro hwn, Huw ei hun sydd wedi bod wrthi’n ysgrifennu’r stori yn ogystal â pheintio’r lluniau! Dywedodd Huw fod y stori wedi bod yn ffrwtian yng nghefn ei ben ers blynyddoedd - wel o’r diwedd, dyma hi!\nMae Petra druan wedi diflasu gyda’r gwaith beunyddiol o adeiladu tyrrau. A dweud y gwir, mae hi’n hollol fed-up! Dechreua Petra gwestiynu’r drefn wrth iddi bendroni’r cwestiwn mawr athronyddol: oes 'na fwy i fywyd? Er bod 'na oedolion pwysig yn ei siarsio i ‘dyfu fyny’ a ‘derbyn y drefn,’ yn ei chalon tydi hi ddim yn gallu rhoi’r gorau i freuddwydio.\nDwi'n falch bod y llyfr bellach ar gael yn ddwyieithog, fel bod mwy o bobl yn gallu ei fwynhau!


TAG Uwch Gyfrannol/Safon Uwch Astudiaethau Busnes\nOs oes gennych ddiddordeb yn y byd busnes deinamig yng Nghymru, y DU ac yn fyd-eang, yna mae Safon Uwch Busnes ar eich cyfer chi. Gyda diweddariad rheolaidd o storïau newyddion busnes sydd newydd ddod i law, tasgau ymchwil, a chyflwyniadau, mae'r byd busnes yn dod yn fyw yn yr ystafell ddosbarth. Yn ogystal, byddwch yn ymweld â busnesau lleol ac yn elwa o’r cyflwyniadau a roddir gan siaradwyr gwadd gwahoddedig sydd ag arbenigeddau mewn swyddogaethau busnes allweddol. Byddwch hefyd yn cael y cyfle i gystadlu mewn cystadlaethau busnes.\nMae Busnes yn bwnc sydd yn cyfuno’n effeithiol â llawer o feysydd pwnc gan gynnwys Ieithoedd, Mathemateg, y Gwyddorau a’r Dyniaethau.\nYmhlith y busnesau yr ymwelwyd â hwy hyd yma mae Ffatri Injan Ford, Tata Steel, Cadbury World a Chastell Howell.\nDisgwylir i chi fod yn gyfarwydd â materion busnes cyfredol a gallu ymchwilio, dadansoddi a gwerthuso cyfleoedd a phroblemau busnes cyfoes mewn ystod eang o gyd-destunau, wrth gydnabod sut mae busnesau'n addasu i weithredu mewn amgylchedd busnes deinamig.\nByddwch yn cael cyfle i weithio'n unigol, mewn grwpiau ac fel dosbarth cyfan, gan gyflwyno canfyddiadau ymchwil a chyfrannu at gyflwyniadau a thrafodaethau. Yn ei dro, bydd hyn yn rhoi cyfle i chi ddatblygu eich hyder wrth siarad â chynulleidfa a hefyd y cyfle i ddangos dyfnder eich dealltwriaeth a'ch gwybodaeth.\nMae myfyrwyr sydd wedi cwblhau eu cymhwyster Safon Uwch mewn Busnes yn llwyddiannus wedi mynd ymlaen i addysg uwch i astudio ystod o gyrsiau gradd gan gynnwys, Busnes a Rheolaeth, Busnes a Ffrangeg, Busnes a Ffasiwn, Cyfrifeg, Marchnata a Chyfraith Busnes. Maen nhw wedi cael lleoedd mewn nifer o brifysgolion, gan gynnwys Caerdydd, Birmingham a Leeds: aelodau o Brifysgolion nodedig y Grŵp Russell.\nMae myfyrwyr eraill wedi cwblhau prentisiaethau mewn ystod o feysydd, gan gynnwys syrfeo siartredig, rheolaeth eiddo tirol, adwerthu a bancio.\nYn ogystal, mae rhai myfyrwyr wedi manteisio ar y cyfle i gael cyrsiau hyfforddiant rheoli wedi'u lleoli gyda’r adwerthwyr lle maent wedi gweithio'n rhan-amser yn ystod y cwrs Safon Uwch. Er enghraifft, H & M a Tesco.\nMae'r cwrs Busnes Safon Uwch yn cynnwys pedair uned, 2 uned UG a 2 uned U2.\nMae cynnwys y pwnc yn eich galluogi i ymchwilio i wahanol fathau a meintiau o sefydliadau mewn amrywiol sectorau busnes ac i dynnu ar gyd-destunau lleol, cenedlaethol a byd-eang, gan gynnwys data sy'n ymwneud ag amgylchedd busnes Cymru. Byddwch yn datblygu dealltwriaeth gyfannol o fusnes a menter ac yn ymwybodol o'r cyfleoedd a'r bygythiadau o weithredu mewn marchnad fyd-eang.\nCyllid - gwybodaeth am fuddsoddi, mesur perfformiad a phenderfyniadau ariannol.\nStrategaethau Marchnata - dewis strategaethau marchnata llwyddiannus, datblygu cynlluniau marchnata.\nStrategaethau Gweithrediadau - materion gweithredol, lleoliad, arloesedd a gwella effeithlonrwydd gweithredol.\nStrategaethau Adnoddau Dynol - cynllunio'r gweithlu, addasu strwythurau sefydliadol, cysylltiadau gweithwyr llwyddiannus.\nAsesir unedau 100% yn allanol\nUG Uned 1 Arholiad ysgrifenedig 1 awr 15 munud (60 marc)\nUG Uned 2 Arholiad ysgrifenedig 2 awr (80 marc)\nSafon Uwch Uned 3 Arholiad ysgrifenedig 2 awr 15 munud (80 marc)\nSafon Uwch Uned 4 Arholiad ysgrifenedig 2 awr 15 munud (80 marc)\nBydd angen i ymgeisydd ar gyfer Busnes Safon Uwch feddu ar o leiaf raddau C mewn TGAU Saesneg a Mathemateg.\nBydd angen i chi ddarparu eich ffolder cwrs eich hun, papur ysgrifennu, pennau, pensiliau a chyfrifiannell.\nEfallai y bydd angen cyfraniad ar gyfer costau cludiant wrth ymweld â busnesau lleol. Fodd bynnag, cedwir y costau at isafswm.


Y blogiau gorau: cael gwared ar ddillad a golwg newydd ar “casgliadau” | Love Your Clothes\nCartref >Blogs > Y blogiau gorau: cael gwared ar ddillad a golwg newydd ar “casgliadau”\nY blogiau gorau: cael gwared ar ddillad a golwg newydd ar “casgliadau”\nYn ein cipolwg misol ar flogiau ffasiwn, byddwn yn darganfod mwy am lanhau’r tŷ yn llwyr, rhoi trefn ar bethau a fideos dewisiadau eraill yn lle casglu.\nMae’r mis hwn wedi bod yn ymwneud â meddwl ychydig mwy am y dillad rydym yn berchen arnynt: ydym ni’n casglu dillad nad ydym yn eu caru? Ydym ni’n prynu dillad nad ydym eu hangen?\nOs ydych yn dal i fagu plwc i lanhau eich wardrob, mae gan Alex o The Frugality rai awgrymiadau ymarferol ar gyfer clirio eich wardrob, gan ddechrau gyda “A oes angen cymaint o’r un peth arnoch *mewn gwirionedd*?”\nMae’n edrych yn debyg bod Alex yn finimalydd naturiol, ond mae’r mwyafrif ohonom, fwy na thebyg, yn debycach i Caz o Fashion Crank, sy’n disgrifio ei hun fel “casglwr dillad”. Gosododd her i’w hun, i gael gwared ar yr annibendod: “Fy nghynllun yw edrych trwy fy nghasgliad, catalogio a threfnu pob eitem a gwneud fy ngorau i wisgo pob eitem dros y misoedd nesaf. Os na fyddaf yn ei wisgo, bydd yn cael ei roddi i rywun a fydd yn ei garu.”\nAr ôl i chi glirio, nid yw’n golygu y bydd angen i chi fynd allan a phrynu mwy o ddillad! Wel, efallai bydd, ond bydd yn werth meddwl yn gyntaf.\nYsgrifennodd Cydney ar Flog Ffasiwn Oxfam: “Ar ôl teneuo fy wardrob yn ddiweddar; rwyf mwy na lai wedi taflu popeth ar wahân i’m eitemau hanfodol, rwy’n barod i ddechrau creu wardrob unigol, cŵl, mympwyol sy’n adlewyrchu Cydney yn llwyr.”\nMae wedi cadw ei hen ffefrynau a, fel y dysgom o’m prosiect Wear The Love yn gynharach eleni, y dillad yr ydych yn eu caru fwyaf, yn aml, yw’r rhai sydd wedi bod gennych chi hwyaf. Defnyddiodd Fashion Revolution – a gynhaliwyd y mis hwn – y thema hon trwy ofyn i bobl rannu eu straeon cariad am ddillad.\nYsgrifennodd Elizabeth o Fashion Is My First Language lythyr cariad i’r got gaeaf yr oedd wedi bod yn berchen arno ers blynyddoedd, ac y gwisgodd yn fwy nag unrhyw beth arall. Ysgrifennodd: “Does dim angen cot newydd arna’ i a byddaf yn parhau i’th gwisgo hyd nes bod rhafliadau’n ffurfio a semau’n rhannu.”\nParhaodd Fashion Revolution â’i ymgyrch #haulternative, sydd wedi dal dychymyg cymaint o flogwyr ffasiwn dros y blynydoedd diwethaf.\nMae Besma o Curiously Conscious wedi ysgrifennu blogiau am y “ffyrdd eraill hyn o fwynhau ffasiwn”: Gallwch adfywio eich wardrob “trwy eitemau vintage, ail-law a darnau wedi’u gwneud gartref, sy’n ategu diwylliant o ailgylchu a chreadigrwydd – ill dau yn hawdd eu hamgyffred.” Ei hoff ddull yw chwilio am ddillad ail-law o ansawdd uchel ar-lein.\nMae hyd yn oed yn haws mynd i siopau elusen ar y stryd fawr. Fe wnaeth dau flogiwr o ogledd Llundain wneud hyn, gyda chyllideb o £10 yr un, ac maent yn dangos eu canfyddiadau yn y fideo hwn. Maent yn dweud: "Gallwch arbed arian a bod yn ffasiynol ar yr un pryd - mae pawb ar eu hennill.”\nMae siopa mewn siopau elusen yn addas i bawb: esboniodd Kathryn, blogiwr gwadd ar wefan The-Thrift Barnardo’s, “Pam ydw i’n parhau i siopa mewn siopau elusen yn fy 40au”. Mae’n ymwneud ag arian, arddull ac ailddefnyddio hefyd.\nDywedodd Kathryn: “Ymhell cyn i ni wybod am y tri R, (Lleihau (Reduce), Ailddefnyddio (Reuse), Ailgylchu (Reycle)), roedd siopau elusennol yno i’n galluogi ni i brynu dillad ail-law. Trwy brynu dillad ail-law, rydym yn ymestyn oes dilledyn. Rydym yn sicrhau bod yr adnoddau a ddefnyddir i wneud, cludo a phecynnu yn cael eu hymestyn am ychydig yn hwy.” Mae pawb ar eu hennill!\nY gorau o’r blogiau: yng ngenau’r sach mae cynilo\nMae “yng ngenau’r sach mae cynilo” yn hen ddywedliad, ond mae’n dal i fod yn wir heddiw. Dyma rai o’r blogwyr...\nSut i siopa’n glyfar yn y sêls\nByddech chi’n wirion i beidio â mynd i’r sêls pan fydd prisiau’n cael eu gostwng yn ddi-baid. Fodd bynnag, gall y...


Tirluniau dŵr croyw - Sefydliad Ymchwil Mannau Cynaliadwy - Prifysgol Caerdydd\nMae ecosystemau dŵr croyw (afonydd, llynnoedd, pyllau, dyfroedd daear a thiroedd gwlyb) a'u dalgylchoedd yn darparu gwasanaethau o bwys.\nEr enghraifft, yn y Deyrnas Unedig, mae, 389,000 km o afonydd yn cludo dŵr, mater, ynni ac organebau rhwng yr awyr, y tir a'r môr. Gan fod gwerth dŵr y Deyrnas Unedig yn £200 biliwn y flwyddyn (Water UK), gellir dadlau mai dyma'n hasedau naturiol, pwysicaf.\nO'u rheoli'n iawn, dylai tirluniau dŵr croyw roi dŵr i'w ddefnyddio gan bobl neu anifeiliaid, bwyd, hamdden ac ynni; rheoleiddio llifogydd, llif gwaddodion, cylchoedd biogeogemegau, ansawdd dŵr a gwaredu gwastraff; cynnal yr ecosystemau cyfagos drwy gyflenwi dŵr, ynni a maetholion; a darparu gwerth diwylliannol drwy gyfrwng hamdden, twristiaeth ac addysg. Er hynny, ac er gwaethaf y manteision y maen nhw'n eu cynnig, mae tirluniau dŵr croyw wedi'u darnio ac wedi'u datgysylltu, o dan effaith drwm peirianneg, gan gynnwys argloddiau atal llifogydd ac addasiadau ar sianeli, ac wedi'u diraddio drwy gael eu llygru a'u draenio.\nYm Mhrifysgol Caerdydd, mae grŵp o ymchwilwyr blaenllaw sy'n gysylltiedig â'r Sefydliad, wrthi'n cydweithio. Eu nod yw i ymchwilio i sut y gall tirluniau dŵr croyw gael eu rheoli i roi gwasanaethau yr ydyn ni'n dibynnu arnyn nhw, gan gadw'n hadnoddau naturiol yr un pryd. Mae'r ymchwilwyr hyn yn gofyn cwestiynau allweddol am gynaliadwyedd adnoddau a thirluniau dŵr croyw. Maent yn edrych ar raddfeydd gofodol sy'n amrywio o ddalgylchoedd arbrofol bach i ranbarthau cyfan. Yn oygstal maent yn ystyried graddfeydd amserol sy'n amrywio o lai na blwyddyn, i fwy na thri degawd, Mae'r prosiectau sy'n cael eu hariannu ar hyn o bryd yn cynnwys y canlynol:\nDangosodd ymchwil ar gyfer yr adroddiad ar yr Asesiad Cenedlaethol o Ecosystemau 2011 gan Steve Ormerod (Awdur Cydlynol y Bennod ar Ddŵr Croyw), Isabelle Durance (prif awdur y Bennod Synthesis ar Ddŵr Croyw a Chymru) ac Ian Vaughan, er enghraifft, fod afonydd yn dal o dan bwysau. A hyn er bod mapiau o dueddiadau yn ansawdd afonydd yn dangos gwelliant graddol ers y 1980au (gweler Ffigur 1).Mae gan afonydd mewn ardaloedd trefol neu ardaloedd amaethyddol dwys ansawdd iechydol gryn dipyn yn is a lefel uwch o faetholion (e.e. nitradau yn fwy na 5 miligram i bob litr) nag mewn mannau eraill, mae rhai ardaloedd tir uchel yn dal i gael eu heffeithio gan lygryddion amaethyddol gwasgaredig, mae problemau i'w cael o hyd ynglŷn â llygredd nitradau a ffosfforws ac mae'r adferiad biolegol yn arafach na'r adferiad cemegol. Gan fod defnyddio tir a newid yn yr hinsawdd yn debyg o roi rhagor o bwysau ar y tirluniau hyn, bydd rheolaeth gynaliadwy ar ddyfroedd croyw yn dibynnu ar fwy na dim ond gwella'r rhestr a'r gwaith asesu. Caiff y gwaith hwn ei ddatblygu yn ystod ail gyfnod yr NEA.\nYmchwil i Gyngor Cefn Gwlad Cymru ar y pwnc: "Landscape Connectivity of Freshwater Ecosystems: Strategic Review and Recommendations yn 2011 gan Ormerod, S. J., Durance, I., Hatton-Ellis T.W., Cable J., Chadwick E.A., Griffiths S., Jones T. H, Larsen S., Merrix F.L., Symondson W.O.C., Thomas R.J a Vaughan I.P." Nid oes digon o sylw wedi'i roi i ddyfroedd croyw yn y drafodaeth ar gysylltedd yn ddiweddar. Felly'n yr adroddiad hwn fe aethon ati i gynnig diffiniad mwy holistig o gysylltedd dyfroedd croyw, sef: "Trosglwyddo mater, ynni a/neu organebau yn ffafriol drwy gyfrwng dŵr o fewn neu rhwng unedau yn y gylchred hydrolegol, ynghyd â chysylltiadau gweithredol ar raddfa tirluniau ymhlith cynefinoedd, rhywogaethau a chymunedau dyfroedd croyw". Er bod rôl cysylltedd yn symudiadau organebau dŵr croyw yn ymestynnol, dangosodd ein hadroddiad ni mor bwysig yw cysylltedd ar gyfer prosesau mewnol dyfroedd croyw megis llif ynni drwy weoedd bwyd, y cydadwaith rhwng parasitiaid a'u horganebau lletyol, y ddolen feicrobaidd, energeteg ecosystemau dŵr croyw, deinameg gwaddodion, llif llygrynnau, a maetholion. Tynnwyd sylw hefyd at yr angen:\ni ddatblygu dulliau a thechnegau addas ar gyfer organebau a llifoedd a swyddogaethau allweddol eraill\ni ymchwilio i sut y gall dulliau ecolegol tirlun ddatgelu problemau cysylltedd sydd wedi'u seilio ar ddosbarthiad genynnau, rhywogaethau a chynefinoedd o ansawdd amrywiol\ni ddeall yn well sut mae organebau dŵr croyw sydd o flaenoriaeth yn symud o gwmpas, yn ogystal â ffactorau sy'n effeithio ar athreiddedd, coloneiddio ac anweledigrwydd.\nMae gwaith ôl-ddoethurol yn cael ei wneud hefyd yn y grŵp gweithgar iawn hwn ar amryw o bynciau sy'n ymwneud â thirluniau dŵr croyw. Mae'r mwyafrif o'r prosiectau doethurol hyn yn amlddisgyblaeth eu natur ac yn deillio o gydweithio rhwng ysgolion gwahanol yn y Sefydliad, sef Ysgolion y Biowyddorau, Gwyddorau'r Ddaear a'r Môr a Seicoleg.\nStephen Thomas – Addasu afonydd at newid yn yr hinsawdd i gefnogi pysgod a physgodfeydd uchel eu gwerth (efrydiaeth KESS y Deyrnas Unedig).\nMatthew Dray – Canlyniadau cynyddu CO2 yn yr atmosffer ar ansawdd gwasarn a phrosesau dŵr croyw (Prifysgol Caerdydd, efrydiaethau'r Llywydd).\nKate Walker – Argraff y cyhoedd o gynlluniau rheoli cynefinoedd yn achos cregyn gleision perlog dŵr croyw mewn ymateb i newid amgylcheddol (ESRC/NERC).\nRebecca Marsh – Newid hinsawdd a rheolaethau deinamig gwaddodion ar organebau mewn nentydd (Prifysgol Caerdydd, efrydiaethau'r Llywydd).\nPaul Sinadurai – Ffactorau sy'n effeithio ar ecoleg Carabidae a Coleoptera mewn amgylchedd afonol wedi'i addasu (Awdurdod Bannau Brycheiniog).


Llusgo cynnwys o yriannau a ffolderi gwahanol i mewn i’r ffolder gwe neu leoliad a rennir.\nGweld a golygu ffeil mewn ffolder gwe yn hawdd Nid oes rhaid ichi lawrlwytho’r ffeil, ei golygu, a’i huwchlwytho eto.\nDyma’r nodau y gellir eu defnyddio mewn enwau ar ffeiliau:\nCefnogir pob nod ISO 8859 safonol Ni chaniateir unrhyw nodau neu symbolau tramor.\nGosod ffolder gwe ar gyfer Microsoft Windows©\nO ‘Start Menu’ yn Windows, dewiswch Documents > My Documents. Dewiswch My Network Places yn y ffrâm ar y chwith.\nCreu ‘lleoliad a rennir’ ar Mac©\nAr dudalen Defnyddio Lleoliad a Rennir, copïwch yr URL sy’n ymddangos ar gyfer Cyfeiriad Gwe cyfredol. Byddwch yn gludo’r cyfeiriad mewn camau diweddarach.\nYn ffenestr Connect to Server, gludwch yr URL a gopïoch chi yng ngham 2 i mewn i flwch Server Address. Pwyswch Connect.\nCliciwch ar y symbol plws wrth ymyl y cyfeiriad a ludwyd i’w gynnwys ym mlwch Favorite Servers. Pan fyddwch yn cadw’r cyfeiriad fel eich hoff weinydd, fydd dim rhaid ichi ei gopïo a’i ludo bob tro. Yn y dyfodol, dechreuwch gyda cham 3 i gysylltu â'r lleoliad hwn a rennir.


Busnesau’n croesawu’r estyniad yn y cynnig parcio am ddim\nMae busnesau ledled bwrdeistref sirol Pen-y-bont ar Ogwr wedi croesawu'r newyddion y bydd nifer o feysydd parcio canol tref a reolir gan y cyngor yn parhau i fod yn rhad ac am ddim i'w defnyddio.\nGwasanaeth coffa ar y gweill i gofio trychineb mwyngloddio\nBydd gwasanaeth coffa’n cael ei gynnal yng Ngwarchodfa Natur Parc Slip ar ddydd Iau 26 Awst i nodi 129 o flynyddoedd ers trychineb Pwll Glo Parc Slip.\nTractor ac offer wedi’u dangon i Warchodfa Natur Genedlaethol Cynffig\nMae peiriannau ac offer a oedd wedi cael eu gadael gyda Chyngor Bwrdeistref Sirol Pen-y-bont ar Ogwr (BCBC) i’w cadw'n ddiogel tra bod trefniadau rheoli newydd yn cael eu rhoi ar waith yng Ngwarchodfa Natur Genedlaethol Cynffig, wedi’u dychwelyd.\nMae’r cynnig parcio am ddim yn parhau mewn nifer o feysydd parcio a reolir gan y cyngor\nMae Cyngor Bwrdeistref Sirol Pen-y-bont ar Ogwr wedi cadarnhau y bydd parcio am ddim yng nghanol y dref mewn nifer o feysydd parcio a reolir gan y cyngor, yn cael ei ymestyn.\nRhybudd i fandaliaid ar ôl targedu canolfan Dechrau'n Deg\nRhoddwyd gwybod i Heddlu De Cymru am fandaliaid ar ôl iddynt gael eu dal ar CCTV yn ymosod ar ganolfan sy'n darparu cymorth a chefnogaeth am ddim i blant ifanc.\nY Cyngor yn gweithio gyda BAVO ar gynllun ffoaduriaid o Affganistan\nMae Cyngor Bwrdeistref Sirol Pen-y-bont ar Ogwr yn gweithio gyda Chymdeithas Mudiadau Gwirfoddol Pen-y-bont ar Ogwr (BAVO) i benderfynu ar y ffordd orau y gall gwirfoddolwyr helpu i gefnogi’r cynllun ffoaduriaid o Affganistan.\nApwyntiadau brechu galw heibio ar gael ar gyfer pobl ifanc 16 a 17 oed\nMae'r holl ganolfannau brechu cymunedol yn rhanbarth Bwrdd Iechyd Prifysgol Cwm Taf Morgannwg bellach yn cynnig sesiynau galw heibio i unrhyw un sy'n 16 oed neu'n hŷn.\nY Cyngor yn parhau â’i bartneriaeth gyda Shelter Cymru\nMae Cyngor Bwrdeistref Sirol Pen-y-bont ar Ogwr yn parhau i weithio mewn partneriaeth â Shelter Cymru i gynnig cymorth wedi'i deilwra ar gyfer pobl sy'n ddigartref ar hyn o bryd neu sydd dan fygythiad o ddigartrefedd.


Cyfradd cyfnewid Somoni Tajikistani (TJS) I Turkmenistan Manat newydd (TMT) byw ar farchnad cyfnewid Forex\nCyfraddau cyfnewid FOREX updated: 15/11/2019 12:38\nSomoni Tajikistani - Turkmenistan Manat newydd pris ar hyn o bryd ar y farchnad cyfnewid Forex yn 15 Tachwedd 2019\n12:38:04 (Diweddariad cyfradd forex mewn 59 eiliad)\n1 TJS = 0.36 TMT\n1 TMT = 2.76 TJS\nAr Forex, mae 1 Somoni Tajikistani yn costio 0.36 TMT. Unwaith bob 30 eiliad, mae cyfradd gyfnewid Somoni Tajikistani yn cael ei diweddaru. Dangosir cyfradd Somoni Tajikistani ar-lein. Cyfradd cyfnewid Somoni Tajikistani i Turkmenistan Manat newydd ar Forex y funud, awr, wythnos neu fis.\nSiart masnachu Forex Turkmenistan Manat newydd - Somoni Tajikistani yn byw, 15 Tachwedd 2019\nSiart masnachu Forex Somoni I Turkmenistan Manat newydd yn byw, 15 Tachwedd 2019\nDefnyddiwch siart cyfradd cyfnewid o Somoni Tajikistani i Turkmenistan Manat newydd ar 15 Tachwedd 2019. Gweler y newidiadau cyfradd ar unwaith ar y siart. Gellir darganfod yr union gyfradd Somoni Tajikistani ar y siart os ydych chi'n hofran drosti. Mae'r graff cyfradd cyfnewid yn newid yn awtomatig bob 30 eiliad.\nTrosi Somoni Tajikistani I Turkmenistan Manat newydd Somoni Tajikistani I Turkmenistan Manat newydd Cyfradd cyfnewid Somoni Tajikistani I Turkmenistan Manat newydd Hanes y gyfradd gyfnewid\nMasnachu ar-lein Somoni Tajikistani (TJS) i Turkmenistan Manat newydd ar hyn o bryd\nBob munud rydym yn olrhain cyfradd cyfnewid Somoni Tajikistani i Turkmenistan Manat newydd. Cododd y Somoni Tajikistani gan 0.0010 TMT yn y funud olaf. Hanes 10 munud o Somoni Tajikistani i Turkmenistan Manat newydd o Forex yn y tabl ar y dudalen. Mae gennym dabl o werthoedd ar gyfer y 10 munud olaf i'w gweld yn hawdd.\nMasnachu ar-lein Somoni Tajikistani (TJS) i Turkmenistan Manat newydd masnachu olaf awr\nBob awr rydym yn olrhain y gyfradd gyfnewid. Cynyddodd 0.0010 TMT yr awr y Somoni Tajikistani (TJS ) i Turkmenistan Manat newydd. Dangosir cyfraddau'r Somoni Tajikistani i'r Turkmenistan Manat newydd bob awr yn y tabl ar y dudalen hon. Mae'n gyfleus cymharu newidiadau yn y gyfradd gyfnewid bob awr.\nMasnachu ar-lein Somoni Tajikistani (TJS) i Turkmenistan Manat newydd tuedd heddiw 15 Tachwedd 2019


Cyflenwyr a Gwneuthurwyr Thread Gludo Polyester Tenacity High Tenacity Tsieina - Cyfanwerthu Ffatri Uniongyrchol - Weirui\nThread Gwnïo Polyester Tenacity Uchel\nMae'r edau polyester a gynhyrchwn gennym o ddwysedd uchel a sglein uchel. Nid oes gan yr edafedd unrhyw lygredd olew ac maen nhw'n nythog. Mae ein cynnyrch yn cynnwys cwyr silicon 5% -15%. Bydd hyn yn gwella perfformiad eich peiriant gwnio ac yn gadael i chi ...\nedau gwnïo polyester uchel iawn\nCyflenwad gwnïo polyester uchel iawn yn cael ei gyflenwi gan Nantong weirui thread co., Ltd. Mae'r math hwn o drothwy gwnïo wedi'i wneud o ddeunydd ffilament polyester. Fe'i defnyddir yn helaeth mewn amrywiol ddillad, bagiau, esgidiau a chyrff ceir oherwydd bod yr edafedd gwnïo polyester uchel lliwiau di-dor, cyfoethog a hyfryd i wneud eich cynhyrchion yn fwy stylish a hardd. Er mwyn gwella'n well a chynyddu effeithlonrwydd y peiriant gwnïo, mae ein cynnyrch yn cynnwys cwyr silicon.\nNodweddion Lliwiau di-dor, cyfoethog a hyfryd\nTwist edafedd S, Z\nLliwio Du, gwyn, gwyrdd, llwyd, coch, glas, melyn\nGwasanaeth personol Derbyniwyd\n1. Gwneuthurwr edau gwnïo proffesiynol 18 mlynedd o brofiad cynhyrchu a rheoli;\n2. Wedi'i gyrraedd gan ISO ,, SGS, OTEX;\n4. Darparu cynhyrchion o safon uchel, pris cymedrol, gwasanaeth ôl-werthu 7x24;\n6. Yn 2015, Am ansawdd mwy sefydlog, gwnaethom fuddsoddi tua 1 miliwn o ddoleri yr Unol Daleithiau er mwyn gallu cynhyrchu 6kg o gynnyrch nythog, ac rydym hefyd yn datblygu lliwio, cynhyrchu a gwerthu cynnyrch gorffenedig i ddarparu gwasanaeth cadwyn diwydiannol i gwsmeriaid.\nDefnyddir ein hadau gwnïo polyester uchel iawn ar gyfer dillad y gaeaf, dillad isaf wedi'u gwau, matres, rhaff dringo, waled ac yn y blaen. Dewch i brynu edau clustogi WR polyester, os oes gennych ddiddordeb yn ein cynnyrch, cysylltwch â ni!\nHot Tags: edau gwnïo polyester uchel tenacity, Tsieina, cyflenwyr, gweithgynhyrchwyr, ffatri, cyfanwerthu, addasu, prynu, a wnaed yn Tsieina\nThread Thread for Shoes


Gyrfaoedd - Aura Cymru\nSwyddog Cymorth Cyllid\nCyflog o £18,311 i £19,431 y flwyddyn\nWedi’i lleoli yng Nghanolfan Hamdden Glannau Dyfrdwy\nMae Hamdden a Llyfrgelloedd Aura Cyf yn sefydliad elusennol a dielw sydd yn gyfrifol am reoli’r mwyafrif o ganolfannau hamdden a llyfrgelloedd a gwasanaethau treftadaeth yn Sir y Fflint. Mae Aura yn Gymdeithas Mantais Gymunedol, gyda’i gweithwyr yn berchen arni, a’i gweledigaeth yw ‘mwy o bobl, mwy o feddyliau a chyrff egnïol, yn fwy aml.’ Enillydd Gwobrau Busnes Cymdeithasol, Menter Cymdeithasol Y Flwyddyn 2019.\nUnigolyn brwdfrydig ac yn ymfalchïo ym mhopeth a wnewch\nLlawn cymhelliant ac yn gallu gweithio fel aelod o dîm bychan;\nGyda sylw i’r manylion da a sgiliau trefnu\nHyddysg mewn cyfrifiadura gyda phrofiad o gweithio mewn adran cyllid neu ariannol.\nMae’r rôl yn rhan o dîm cyllid bychan sy’n darparu cymorth â gweithrediadau ariannol dyddiol. Mae’r gwaith yn cynnwys cysoni gwerthiannau a bancio, prosesu trafodion llyfrau gwerthu a llyfrau prynu, talu cyflenwyr, rheoli cofnodion ariannol a chadw rheolaeth ariannol digonol.\nRydym yn chwilio am unigolyn profiadol sy’n gwybod sut i weithio â system ariannol fodern, gan sicrhau cydymffurfiaeth â rheolaethau a phrosesau ariannol a rhywun sydd â sgiliau rhyngbersonol a cyfathrebu arbennig.\nOs yw’r pethau hyn yn wir amdanoch chi, efallai mai ymuno â’n tîm i ddarparu gwasanaethau cyfrifon i gydweithwyr, cwsmeriaid a chyflenwyr yw’r cyfle rydych chi wedi bod yn chwilio amdano – ac fe hoffem ni glywed gennych chi!\nMae’r manteision canlynol yn berthnasol i’r ymgeisydd llwyddiannus:-\nCyfraniad cyfatebol i’r Cynllun Pensiwn\nGostyngiad pris ar ein gwasanaethau a’n cyfleusterau\nCyfleusterau parcio am ddim\nWnawn ni ystyried ceisiadau am oriau llawn-amser (37 awr) neu rhan-amser. Rhowch eich oriau ffafrio ar y ffurflen gais os gwelwch yn dda.\nSwyddog Cymorth Ariannol – Cyfeirnod y Swydd\nI wneud cais am y swydd, llenwch y ffurflen gais a’i hanfon at aura.recruitment@flintshire.gov.uk Ni chaniateir CV. I gael sgwrs anffurfiol, cysylltwch â: neil.williams@aura.wales\nOs nad ydych chi’n gallu ei hanfon drwy e-bost, gallwch ei hanfon drwy’r post at: Recriwtio Aura, Gwasanaethau Cyflogaeth, Cyngor Sir y Fflint, Neuadd y Sir, Yr Wyddgrug, Sir y Fflint CH7 6NG.\nByddwn yn ystyried pob cais. Y dyddiad cau ar gyfer ceisiadau yw 3 Tachwedd 2021\nGlanhawr – Aelod Tîm\n3 swydd 21 awr yr wythnos\n1 swydd 15 awr yr wythnos\n1 swydd 6 awr yr wythnos\nGraddfa A01 – SCP A011\nCyflog o £17,362 y flwyddyn, pro rata\nYn seiliedig ar draws Hamdden a Llyfrgelloedd Aura-0002616\nMae Hamdden a Llyfrgelloedd Aura Cyf yn sefydliad elusennol a dielw. Mae’n gyfrifol am reoli’r mwyafrif o ganolfannau hamdden a llyfrgelloedd a gwasanaethau treftadaeth a weithredwyd yn flaenorol yn uniongyrchol gan Gyngor Sir y Fflint. Mae Aura yn Gymdeithas Mantais Gymunedol, gyda’i gweithwyr yn berchen arni, a’i gweledigaeth yw ‘mwy o bobl, mwy o feddyliau a chyrff egnïol, yn fwy aml.’ Enillydd Gwobrau Busnes Cymdeithasol Cymru 2019.\nHoffech chi weithio mewn tîm deinamig a chefnogol?\nGyfathrebwr da ac yn “berson pobl” go iawn\nGallu gofalu am gwsmeriaid\nBrwdfrydig ac yn ymfalchïo ym mhopeth a wnewch\nGallu datrys problemau a dangos mentergarwch a syniadau\nGallu dangos sgiliau trefnu da\nGallu sicrhau y caiff safon uchel o wasanaeth cwsmeriaid ei chynnal bob amser mewn canolfan hamdden brysur\nMae Aelod o’r Tîm Glanhau yn gyfrifol am ansawdd a glanweithdra cyffredinol y cyfleuster hamdden prysur yn ddyddiol.\nPwrpas y swydd yw darparu profiad safonol a chyson i gwsmeriaid ar draws y cyfleusterau Hamdden a Llyfrgelloedd. Mae hefyd yn darparu cefnogaeth ar gyfer gweithred y ganolfan gyfan ac mae’n swydd hanfodol.\nRydym yn chwilio am rywun sydd â phrofiad o weithio a chynnal lefelau uchel o hylendid a glanweithdra mewn amgylchedd canolfan hamdden brysur, mae profiad a gwybodaeth o COSSH, P.P.E ac ymwybyddiaeth gyffredinol o iechyd a diogelwch yn feini prawf hanfodol ar gyfer y swydd yn ogystal â gallu gweithio fel rhan o dîm neu fel unigolyn.\nOs yw’r pethau hyn yn wir amdanoch chi, efallai mai ymuno â’n tîm i ddarparu gwasanaethau hamdden o ansawdd i’r cyhoedd yn y ganolfan hamdden yw’r cyfle rydych chi wedi bod yn chwilio amdano – ac fe hoffem ni glywed gennych chi!\nRydym ni’n annog ceisiadau gan siaradwyr Cymraeg i wella ein profiad i gwsmeriaid. Byddwn yn ystyried pob cais.\nY dyddiad cau ar gyfer derbyn ceisiadau yw 18 Hydref\nIan Foster 01352 704223\nSusannah Hill, ar 01352 704404\nTom Williams, ar 01352 704435\nI wneud cais am y swydd, llenwch y ffurflen gais a’i hanfon at aura.recruitment@flintshire.gov.uk Ni chaniateir CV.\nOherwydd nifer y ceisiadau a dderbynnir, nid ydym bob amser yn gallu cysylltu â phob ymgeisydd yn unigol, felly os na fyddwch wedi clywed gennym o fewn tair wythnos i’r dyddiad cau, dylech gymryd yn ganiataol na fu eich cais yn llwyddiannus.\nGraddfa A02 – SCP 01\nCyflog o £17,590 i £17,948 y flwyddyn\nWedi’u lleoli ar hyd a lled Sir y Fflint\nDyma gyfle cyffrous ac unigryw i ymuno â chwmni newydd. Mae Gwasanaethau Hamdden, Llyfrgelloedd a Threftadaeth Sir y Fflint, a elwir bellach yn “Hamdden a Llyfrgelloedd Aura Cyf”, yn gwmni annibynnol ar ffurf Cymdeithas Mantais Gymunedol sy’n eiddo i’r Gweithwyr, a gweledigaeth y cwmni yw “Mwy o Bobl, Meddyliau a Chyrff Mwy Bywiog, yn Fwy Aml”.\nMae’r swydd hon yn gyfle cyffrous i chi weithredu ar flaen y gad gyda’r diwydiant ffitrwydd a hamdden.\nGyfathrebwr da ac yn “berson pobl” go iawn;\nGallu gofalu am gwsmeriaid;\nBrwdfrydig ac yn ymfalchïo ym mhopeth a wnewch;\nGallu datrys problemau a dangos mentergarwch a syniadau;\nGallu dangos sgiliau trefnu da;\nYn gallu gweithio gyda phlant o 4 oed\nMeddu ar gymhwyster arweinwyr chwaraeon Lefel 2\nRydym yn annog ceisiadau gan siaradwyr Cymraeg i wella’r profiad y gallwn ei ddarparu i gwsmeriaid. Byddwn yn ystyried pob cais. Oriau’r swydd yw 10 awr yr wythnos yn ystod tymor yr ysgol yn unig.\nGan y bydd y swydd hon yn arwain at gyswllt sylweddol gyda phlant a/neu oedolion diamddiffyn, bydd angen i’r ymgeisydd llwyddiannus gael gwiriad gan y Gwasanaeth Datgelu a Gwahardd.\nBydd yr ymgeisydd llwyddiannus yn elwa o’r manteision canlynol:\nCyfleusterau parcio am ddim yn y tri safle ac yn y Brif Swyddfa.\nI wneud cais ewch i http://www.aura.wales gael sgwrs anffurfiol, cysylltwch â: Dan.williams@aura.wales\nI ymgeisio, llenwch y ffurflen gais sy’n amgaeedig a’i dychwelyd i: aura.recruitment@flintshire.gov.uk.\nOs nad ydych chi’n gallu ei hanfon drwy e-bost, gallwch ei hanfon drwy’r post i: Recriwtio Aura, Gwasanaethau Cyflogaeth, Cyngor Sir y Fflint, Neuadd y Sir, Yr Wyddgrug, Sir y Fflint CH7 6NG.\nHyfforddwr Arweiniol PPA\nGraddfa A05 -SCP 01\nCyflog o £21,914 hyd at £24,909 y flwyddyn\nSwyddi Wrth Gefn\nMae’r swydd hon yn rhoi’r cyfle cyffrous i chi weithredu ar flaen y gad gyda’r diwydiant ffitrwydd a hamdden.\nGallu gweithio gyda phlant o 3 oed;\nYn meddu ar gymhwyster Lefel 2 mewn chwaraeon.\nGan y bydd y swydd hon yn arwain at gyswllt sylweddol gyda phlant a/neu oedolion diamddiffyn, bydd yr ymgeisydd llwyddiannus yn destun gwiriad gan y Gwasanaeth Datgelu a Gwahardd.\nMae’r manteision canlynol yn berthnasol i’r ymgeisydd llwyddiannus:\nI gael sgwrs anffurfiol, cysylltwch â: Christopher.moss@aura.wales


Bydda i'n cyfaddef ... y cyhoeddiad diweddar am y breakup cynhesodd Twitter a LinkedIn fy nghalon. Ni fydd pobl bellach yn gallu ffrwydro eu diweddariadau Twitter yn LinkedIn yn ddifeddwl heb orfod mewngofnodi ac ymgysylltu.\nEr fy mod yn gwybod bod eraill yn rhannu fy nglyn, beth yw manteision ac anfanteision croes-gysylltu eich cyfrif Twitter â rhwydweithiau eraill? Gan fod Facebook yn dal i ganiatáu’r arfer hwn, mae’n dal i ddigwydd. Tra ei fod yn gyrru cnau i mi, byddaf yn cyfaddef bod rhai manteision if yn cael ei ddefnyddio'n gwrtais - ond mae bron ar un byth yn gwneud.\nFelly beth yw'r manteision?\nMae'n effeithlon. Does dim gwadu ein bod ni i gyd yn prysurach a bod gennym ni amser cyfyngedig i gadw i fyny â nifer o rwydweithiau cymdeithasol. Trwy bostio awtomatig o'r naill i'r llall, rydych chi'n sicr yn arbed amser. Torri a sychu yn eithaf.\nYn ogystal, os ydych chi'n marchnata ar gyfryngau cymdeithasol, mae'n ehangu eich cyrhaeddiad. Fodd bynnag ...\nUn o anfanteision cysylltu'r cyfrifon hyn â'i gilydd yw'r ffactor “cystrawen rhyfedd”. Mae sgyrsiau Twitter yn cynnwys symbolau sy'n benodol i'r rhwydwaith hwn, fel symbolau a hashnodau “@” (gweler: beth yw hashnod?). Os yw defnyddwyr Facebook yn gweld y cymeriadau hyn yn eu porthwyr newyddion, mae risg i chi eu dieithrio oherwydd bod eich postiadau'n edrych yn ddryslyd ac yn od. Mae hyn yn lleihau ymgysylltiad.\nYn ogystal, mae defnydd effeithiol o'r cyfryngau cymdeithasol fel arfer yn cynnwys gwrando, ac os ydych chi'n croes-gysylltu diweddariadau yna nid oes gennych reswm i fewngofnodi a siarad ag unrhyw un. Rydych chi'n sownd i mewn modd darlledu.\nMae'n ddrwg wrth fynd i'r cyfeiriad arall hefyd. Rwy'n gweld pobl sy'n gwthio eu diweddariadau Facebook i Twitter hefyd, sy'n arwain at ddiweddariadau cwtogi (fel hwn) neu'n waeth byth, cysylltiadau amddifad heb unrhyw esboniad (fel hwn).\nYn olaf - mae'n hollol annifyr, iawn? Onid ydym wedi blino gweld diweddariadau statws diog yn llawn symbolau y tu allan i'r cyd-destun a thrydariadau cwtog?\nGosodwch Eich Proffiliau Am Ddim\nByddwn yn argymell cymryd y cyfle hwn i ddatgysylltu'ch cyfrifon Facebook a Twitter yn ddiamwys a dechrau mewn gwirionedd cymryd rhan ar bob rhwydwaith gyda'r bwriad. Rwy'n rhagweld y byddwch chi'n gweld lefelau uwch o ymgysylltu a byddwch chi'n eu defnyddio yn y ffordd y'u bwriadwyd: fel cymdeithasol rhwydweithiau.\nTags: FacebookLinkedIncyfryngau cymdeithasolTwitter\nJul 1, 2012 am 12:10 PM\nMae gen i ofn nad oes unrhyw ffordd rydw i'n mynd i'w dadgysylltu. Rydyn ni'n gwthio tunnell o gynnwys ac nid y pwrpas bob amser yw sbarduno sgwrs - lawer gwaith yn syml yw darparu gwybodaeth i'n cynulleidfa. Yn yr ystyr hwnnw, mae'n strategaeth lwyddiannus. Er y byddwn wrth fy modd yn curadu pob neges â llaw ac aros ar gyfryngau cymdeithasol trwy'r dydd ... nid wyf yn cael y cyfle hwnnw.\nJul 1, 2012 am 8:06 PM\nCymerais y byddech yn dweud hynny, Doug 🙂 Rydym i gyd yn defnyddio rhwydweithiau cymdeithasol yn wahanol ac os mai'ch nod yn llwyr yw darlledu yna mae eich rhesymeg yn gwneud synnwyr. Yn sicr mae gen i hoffter (yn amlwg) ond nid yw hynny'n golygu bod yna “gywir” neu “anghywir” diffiniol.\nJul 1, 2012 am 8:03 PM\nRwy'n credu bod eu datgysylltu yn syniad gwych. Mae'n rhaid i mi gyfaddef fy mod i'n arfer eu cysylltu ond yna sylweddolais os nad oes gennych chi gynnwys ffres ar bob platfform fel rhan o farchnata ar-lein yna does gan bobl ddim rheswm i ddilyn pob cyfrif.\nGorff 2, 2012 yn 10: 12 AC\nMae cyfryngau cymdeithasol awtomataidd yn arbed amser, ond gall ddileu'r elfen gymdeithasol honno os nad ydych chi'n ofalus. Efallai y bydd yn hawdd cyhoeddi'r un neges ar draws rhwydweithiau gan ddefnyddio offer cyfryngau cymdeithasol ond mae angen i chi gofio gwirio pob cyfrif ac ymateb pan fydd ymholiadau. Ni allwch “ei osod a’i anghofio”.\nGorff 3, 2012 yn 7: 18 AC\nRwy'n cytuno'n llwyr. Mae'n arbed amser yn y tymor byr, ond mae'n cael effaith negyddol yn y tymor hir. Nid yn unig mae'n edrych yn flêr, ond mae'n mynd yn groes i holl sylfaen yr hyn yw cyfryngau cymdeithasol.


Rydych chi yma:Hafan / Gweithwyr Presennol / Gadael y Cynllun / Dewisiadau\nOs ydych yn gymwys i fod yn aelod o Gynllun Pensiwn Llywodraeth Leol (LGPS), byddwch yn dod yn aelod awtomatig ohono oni bai eich bod wedi’ch cyflogi gan gorff dynodedig neu gorff cydnabyddedig lle mae’n rhaid i chi ethol i ymuno. Gallwch adael yr LGPS ar unrhyw adeg drwy roi rhybudd ysgrifenedig i’ch cyflogwr. Mae’r ffurflen ymeithrio ar gael o’r Adran Bensiynau neu o’r wefan hon a bydd fel arfer yn dod i rym o’r cyfnod talu nesaf sydd ar gael ar ôl i’r dewis gael ei dderbyn.\nFe’ch argymhellir i gael cyngor ariannol annibynnol cyn penderfynu ymeithrio o LGPS.\nOs ydych yn ymeithrio o fewn tri mis o ymuno, cewch eich trin fel pe na baech wedi bod yn aelod o’r LGPS yn ystod y cyfnod hwnnw. Bydd y cyfraniadau rydych wedi’u talu yn cael eu had-dalu gan eich cyflogwr, namyn unrhyw ddidyniadau treth a chost eich prynu’n ôl i’r Ail Gynllun Pensiwn Gwladol (S2P).\nOs byddwch yn ymeithrio ar ôl tri mis ond o fewn dwy flynedd ar ôl ymuno, mae hawl gennych i ad-daliad o’ch cyfraniadau pensiwn. Os oes gennych aelodaeth o fwy na dwy flynedd neu os ydych wedi trosglwyddo hawliau pensiwn blaenorol, neu mae eisoes gennych bensiwn gohiriedig neu bensiwn i’w dalu gyda Chronfa LGPS arall yng Nghymru neu Lloegr, mae gennych hawl i fuddion gohiriedig.\nGallwch ailymuno â’r LGPS yn ddiweddarach os dymunwch.\nOs ydych yn gadael, neu’n ymeithrio â llai na thri mis o aelodaeth, heb dalu am drosglwyddo i’r LGPS ac nid oes gennych bensiwn gohiriedig neu bensiwn i’w dalu eisoes gydag LGPS arall yng Nghymru a Lloegr, gallech gael ad-daliad o’ch cyfraniadau namyn unrhyw ddidyniadau treth a chost eich prynu nôl i mewn i’r Ail Gynllun Pensiwn Gwladol (S2P).\nOs ydych yn ymeithrio ar ôl tri mis, mae hawl gennych i gael pensiwn gohiriedig.\nOs byddwch yn gadael cyn yr oedran pensiwn arferol ac mae gennych o leiaf ddwy flynedd o aelodaeth LGPS neu rydych wedi trosglwyddo hawliau pensiwn blaenorol, neu mae eisoes gennych bensiwn gohiriedig neu bensiwn i’w dalu gyda Chronfa LGPS arall yng Nghymru neu Lloegr, bydd hawl gennych i fuddion gohiriedig yn yr LGPS.\nFel arall, gallech drosglwyddo’ch buddion pensiwn i:\nGronfa Bensiwn Llywodraeth Leol arall\nOs ydych yn ailymuno â’r LGPS gyda chyflogwr newydd, gallwch drosglwyddo’ch aelodaeth LGPS i’ch aelodaeth LGPS newydd.\nDim ond 12 mis sydd gennych o ailymuno â’r LGPS i ddewis trosglwyddo aelodaeth LGPS flaenorol, oni bai bod eich cyflogwr yn caniatáu i chi gael mwy o amser\nCynllun pensiwn eich cyflogwr newydd (os ydynt yn fodlon ac yn gallu ei dderbyn)\nOs oes gennych fwy na 2 flynedd o aelodaeth LGPS neu os ydych wedi trosglwyddo unrhyw hawliau pensiwn blaenorol, pan fyddwch yn ymddeol, bydd gennych hawl i gael pensiwn mynegrifol wedi’i warantu am oes.\nCliciwch yma i weld sut y cyfrifir eich buddion.


Gŵyl Wyddoniaeth fwyaf Cymru'n dychwelyd i Abertawe - Prifysgol Abertawe\nBydd Prifysgol Abertawe unwaith eto'n arddangos ei hymchwil sy'n ysbrydoli i bobl Abertawe yn hwyrach y mis hwn pan fydd Gŵyl Wyddoniaeth Abertawe'n dychwelyd ar gyfer trydedd flwyddyn.\nMewn partneriaeth ag Amgueddfa Genedlaethol y Glannau, bydd yr Ŵyl yn dechrau gyda'r Penwythnos i'r Teulu ar 26-27 Hydref – a ddenodd dros 9,000 o ymwelwyr y llynedd.\nGyda mwy na deugain o arddangosfeydd a channoedd o weithgareddau rhyngweithiol, bydd y Penwythnos i'r Teulu yn mynd ag ymwelwyr ar siwrnai ddarganfod wrth i ymchwilwyr archwilio dyfnderoedd y môr, y tir, yr awyr a'r gofod. Bydd ymwelwyr ifanc a'u teuluoedd yn cael cyfle i ymweld â Lyons Wand Shop, lle gallwch wneud eich hudlath unigryw eich hun gan ddefnyddio cod; gweld y Biolegydd Bywyd Gwyllt o'r teledu, Lizzie Daly; a dweud 'Ello!' wrth Mr Bloom o CBeebies.\nYn y cyfamser, gall teuluoedd a phobl sy'n ymddiddori yn y theatr ddisgwyl adrodd stori hudolus gan y Theatr na nÓg arobryn yn Theatr Dylan Thomas, gyda dewis o berfformiadau Cymraeg neu Saesneg o The Butterfly Hunter a Heliwr Pili Pala.\nEleni, fel rhan o'r Ŵyl Ymylol a gynhelir mewn lleoliadau ar draws y ddinas tan 1 Tachwedd gydag amrywiaeth o arddangosiadau a gweithdai, bydd Prifysgol Abertawe'n uno â lleoliadau yn Uplands i gynnal digwyddiad cyntaf Gyda'r Hwyr.\nGall pobl dros 18 oed fwynhau perfformiadau byw gan y mathemategydd cerddorol Kyle Evans, yn ffres o'i sioe yng Ngŵyl Ymylol Caeredin; yn ogystal â'r digrifwr, awdur a darlledwr, Robin Ince.\nMae gweithgareddau eraill yr Ŵyl Ymylol yn cynnwys cyfleoedd i ymuno â'r tîm ymchwilwyr safle trosedd (CSI) yn orielau llawn awyrgylch amgueddfa i ddatrys dirgelwch llofruddiaeth, ac i wrando ar recordio drama radio fyw yn dilyn siwrnai gwyddonydd blaenllaw yn NASA yn ystod hannercanmlwyddiant glanio ar y lleuad.\nDywedodd Andrew Rhodes, Cofrestrydd a Phrif Swyddog Gweithredu Prifysgol Abertawe:\n"Bellach yn ei thrydedd flwyddyn, rydym yn gobeithio gwneud Gŵyl Wyddoniaeth Abertawe hyd yn oed yn fwy ac yn well na blynyddoedd blaenorol. Drwy'r digwyddiad hwn, rydym yn dod â'n hymchwil blaenllaw i galon y gymuned drwy ystod eang o weithgareddau rhyngweithiol a dangos bod gwyddoniaeth i bawb, nid academyddion yn unig.\n"Rydym yn hapus i gyhoeddi eleni y byddwn yn gweithio gyda nifer o arddangoswyr corfforaethol, gan gynnwys ICC Cymru, Tata Steel a Plantasia, ac elusennau hefyd, gan gynnwys Sefydliad Prydeinig y Galon a Gofal Canser Tenovus. Rydym hefyd wrth ein bodd y byddwn yn partneru unwaith eto ag Amgueddfa Genedlaethol y Glannau, ac yn edrych ymlaen at groesawu pawb i'r digwyddiad gwych hwn."\nCymerwch olwg ar raglen lawn Gŵyl Wyddoniaeth Abertawe.\nIau 17 Hydref 2019 12:56 BST


St. Andrews-Swansea Neurobehavioural Outcome Scale (SASNOS) – Just another WordPress site\nwelsh 13 SASNOS slideshow\nwelsh 12 SASNOS slideshow\nwelsh 11 SASNOS slideshow\nwelsh 10 SASNOS slideshow\nwelsh 9 SASNOS slideshow\nwelsh 8 SASNOS slideshow\nwelsh 7 SASNOS slideshow\nwelsh 6 SASNOS slideshow\nwelsh 5 SASNOS slideshow\nwelsh 4 SASNOS slideshow\nwelsh 3 SASNOS slideshow\nwelsh 2 SASNOS slideshow\nwelsh 1 SASNOS slideshow\nCaiff Anabledd Niwroymddygiadol (NBD) effaith enfawr ar ganlyniad seicogymdeithasol hirdymor yn dilyn anaf caffaeledig i’r ymennydd (ABI). Mae’n derm sy’n disgrifio clwstwr treiddiol cymhleth, cynnil o newidiadau ymddygiadol gwybyddol sy’n cymeriadu ABI ol-ddifrifol. Mae anawsterau emosiynol, problemau gydag anoddefiad mewnwelediad gwael, diffyg ymwybyddiaeth ac ymddygiad ymosodol oll yn adlewyrchu NBD.\nMae NBD yn tanseilio annibyniaeth gymdeithasol a chaiff ei chysylltu gyda phrognosis gwael. O ganlyniad, mae argaeledd o asesiad dibynadwy, dull dilys o NBD yn ddymunol iawn. Mae mesurau safonol wedi adnabod elfennau seicometreg sy’n hysbysu dilysrwydd a dibynadwyedd. Er hynny, bu adolygiad a gyhoeddwyd yng nghylchgrawn Brain Injury yn 2008 yn amlygu bod mesur rheolaidd, dilys sy’n dal nodweddion cynnil, amrywiol o NBD yn ddigonol ,eto i’w ddatblygu.\nDatblygwyd ‘The St Andrews-Swansea Neurobehavioural Outcome Scale’ (SASNOS) i lenwi’r bwlch yma.\nMae’r SASNOS yn cysyniadu ac wedi ei chynllunio’n arbennig ar gyfer ABI, gydag eitemau digonol i ddal amrywiaeth o NBD, ac mae ganddi nodweddion seicometreg gadarnhaol, gan olygu bod asesiadau sengl o NBD yn cynhyrchu canlyniadau dibynadwy.\nCryfder arall SASNOS yw argaeledd o ddata gan bobl sy’n iach yn niwrolegol, hwyluso adnabyddiaeth o symptomau NBD mewn unigolion gydag ABI mwy cyffredin nag ymhlith y boblogaeth gyffredinol.\nErs 2011 mae SASNOS wedi gweld defnydd rhyngwladol, yn cynnwys Awstralia, Chile, Canada, Ffrainc, Denmarc, Sbaen, Yr Iseldiroedd, Iwerddon a Seland Newydd. O fewn y DU, mae wedi ei chefnogi gan sefydliadau sy’n darparu niwroadferiad a chaiff ei defnyddio’n rheolaidd i fonitro gwasanaethau clinigol ac effeithiolrwydd cost. Caiff SASNOS hefyd ei defnyddio’n rheolaidd ar gyfer pwrpasau ymchwil.


Traeth gorau Cymru?\nPa un yw traeth gorau Cymru?\nWrth i’r tywydd poeth barhau yng Nghymru, ac mae’r dynfa at y traeth yn denu’r tyrfaoedd yn yr heulwen braf i fwynhau hufen ia, anadlu gwynt y môr ac efallai ymdrochi yn y dyfroedd clir, ac mae Lleol.cymru yn rhoi cyfle i chi bleidleisio dros ba un yw traeth gorau Cymru. \nMae mwy nag erioed o draethau Cymru wedi cael eu gwobrwyo gyda’r Faner Las am ei safon rhyngwladol Ewropeaidd eleni a chyda arfordir Cymru yn profi’n boblogaidd ymhlith twristiaid, mae’r pol piniwn yma yn chwilio am eich traeth gorau. \nY mae gan Gymru gyfoeth dibendraw o draethau deniadol, yn amrywio o draethau melynog eang sy’n addas i syrffio gyda thraethau ym Mhenrhyn Gwyr ac Ynys Môn ar dop y rhestr, i draethau bach unig ac anghysbell ar arfordir mawreddog Sir Benfro, sy’n hafan oddi wrth y byd.\nWrth gwrs, mae’n anodd plesio pawb, ond fe rydym wedi ceisio ein gorau i gynnwys rhai o’r traethau mwyaf trawiadol o bob rhan o Gymru, sy’n rhagori am eu golygfeydd a’u harddwch. O Draeth Llansteffan yn Sir Gaerfyrddin sydd ar odre’r castell hynafol o’r un enw i Draeth Llanddwyn yn Ynys Môn, gyda mynyddoedd Eryri ar ei hyd yn gefndir dramatig, mae yna bopeth i bawb yn y rhestr detholedig, felly ewch amdani a phleidleisio. \nTraeth Cefn Sidan, Sir Gaerfyrddin\nTraeth Harlech, Gwynedd\nTraeth Rhosili, Penrhyn Gwyr\nTraeth Llanddwyn, Ynys Môn\nTraeth Llansteffan, Sir Gaerfyrddin\nBae Dwnrhefn, Southerndown\nPorth Tywyn Mawr, Ynys Môn\nTraeth Pentywyn, Sir Gaerfyrddin\nTraeth Bae’r Tri Chlogwyn, Penrhyn Gwyr\nTraeth Bae Barafundle, Sir Benfro\nTraeth Aberdaron, Pen Llŷn\nTraeth y Mwnt, Ceredigion\nTraeth Tresaith, Ceredigion\nTraeth Porthoer, Pen Llŷn\nTraeth Llangrannog, Ceredigion\nCydnabyddiaeth i arbenigwyr tirwedd Cyfoeth Naturiol Cymru\non 31/03/2020 - 02:21 am\nCymerwch ofal wrth gynnau tân yn yr awyr agored\non 25/06/2020 - 03:32 pm\nAni Glass yn ennill albwm Cymraeg y flwyddyn\non 03/08/2020 - 11:57 am\nParc Gwledig Pen-bre i gynnal un o'r digwyddiadau cyntaf ar ôl y cyfnod cloi\non 25/08/2020 - 01:40 pm


Busnesau bach yn cael hwb gyda Rhaglen Benthyciadau Bownsio'n ôl - Visit Conwy\nRydych chi yma: Porth Busnes > Gwybodaeth fusnes > Busnesau bach yn cael hwb gyda Rhaglen Benthyciada\nBusnesau bach yn cael hwb gyda Rhaglen Benthyciadau Bownsio'n ôl\nCynllun benthyciad newydd gyda chefnogaeth y llywodraeth 100% ar gyfer busnesau bach\nBydd busnesau'n gallu benthyca rhwng £ 2,000 a £ 50,000 a chael gafael ar yr arian parod o fewn dyddiau\nBydd benthyciadau yn ddi-log am y 12 mis cyntaf, a gall busnesau wneud cais ar-lein trwy ffurflen fer a syml\nBydd yn hawdd gwneud cais am y benthyciadau trwy gais byr, safonol ar-lein.\nDylai'r benthyciad gyrraedd busnesau o fewn dyddiau - gan ddarparu cefnogaeth ar unwaith i'r rhai sydd ei angen mor hawdd â phosibl.\nBydd y cynllun yn lansio ar gyfer ceisiadau ddydd Llun 4 Mai.\nBydd cwmnïau'n gallu cyrchu'r benthyciadau hyn trwy rwydwaith o fenthycwyr achrededig.\nByddwn yn parhau i'ch diweddaru wrth i'r Llywodraeth ryddhau mwy o wybodaeth.\nCliciwch YMA i gael y manylion cyfredol


Message: DOMDocument::loadXML(): Entity 'JhnEmrc' not defined in Entity, line: 5\nMessage: DOMDocument::loadXML(): Entity 'LwsVlntnc' not defined in Entity, line: 5\nMessage: DOMDocument::loadXML(): Entity 'DDenMorc' not defined in Entity, line: 5\nMessage: DOMDocument::loadXML(): Entity 'CdrnCnrfc' not defined in Entity, line: 5\nMessage: DOMDocument::loadXML(): Entity 'ArwlVtlc' not defined in Entity, line: 5\nMessage: DOMDocument::loadXML(): Entity 'Valentinec' not defined in Entity, line: 5\nPriod: Margaret Valentine née Jones\nRhiant: Mary Valentine née Roberts\nGanwyd Lewis Valentine ar 1 Mehefin 1893 mewn tŷ o'r enw ‘Hillside’ yn stryd Clip Terfyn yn Llanddulas, sir Ddinbych, yr ail o saith o blant Samuel Valentine (1854-1940), chwarelwr a oedd yn bregethwr cynorthwyol gyda'r Bedyddwyr, a'i wraig Mary (g. Roberts, 1865-1928). Roedd ganddo dri brawd, Richard, Idwal a Stanley, a thair chwaer, Hannah, Nel a Lilian. Bu ei fagwraeth yng nghapel Bethesda yn Llanddulas yn ddylanwad allweddol arno, a daeth cynulleidfa'r capel bach hwnnw yn sail i'w ddelfryd o gymuned ysbrydol ar hyd ei oes.\nCafodd ei addysg yn ysgol elfennol Llanddulas ac yn ysgol uwchradd Eirias ym Mae Colwyn. Aeth yn ôl i'w hen ysgol gynradd yn ddisgybl-athro am ddwy flynedd cyn mynd i Goleg Prifysgol Gogledd Cymru, Bangor, yn 1913 i astudio ieithoedd Semitig o dan yr Athro Thomas Witton Davies (gw. erthygl y BC gan Valentine ei hun), a Chymraeg o dan yr Athro John Morris-Jones. Roedd eisoes wedi dechrau pregethu yn 1912, a'i fwriad oedd mynd yn weinidog ar ôl graddio. Ond tarfodd y Rhyfel Byd Cyntaf ar ei astudiaethau, ac ymunodd Valentine â'r OTC yn y coleg, ac yn Ionawr 1916 â'r Corfflu Meddygol (RAMC) fel llawer o ddarpar-weinidogion eraill. Cyrhaeddodd Ffrainc ddiwedd Medi 1916, a bu'n gwasanaethu ar y llinell flaen nes iddo gael ei glwyfo'n ddifrifol ar 23 Hydref 1917 pan anadlodd nwy gwenwynig wrth drin clwyfedigion brwydr Passchendaele. Bu'n ddall, yn fud ac yn fyddar am dri mis mewn ysbytai yn Lloegr, ond erbyn mis Mawrth 1918 roedd wedi gwella digon i gael ei symud i Felffast, ac roedd yn Blackpool erbyn diwedd y rhyfel. Cadwodd ddyddiadur yn ystod y rhyfel, a bu hwnnw'n sylfaen ar gyfer yr atgofion a luniodd yn ddiweddarach ac a gyhoeddwyd yn Seren Gomer yn 1969-72 dan y teitl ‘Dyddiadur Milwr’. Er bod cryn dipyn o ddoethineb drannoeth yn yr atgofion cyhoeddedig, mae'n amlwg i'w brofiadau yn y rhyfel ei droi'n genedlaetholwr ac yn heddychwr o argyhoeddiad dwfn.\nDychwelodd Valentine i'r brifysgol ym Mangor yn Ionawr 1919, lle bu'n lletya gyda'i chwaer Hannah a gadwai siop groser yn y dref gyda'i gŵr. Graddiodd gyda dosbarth cyntaf mewn ieithoedd Semitig ym mis Mehefin 1919, gan ennill MA ddwy flynedd yn ddiweddarach am draethawd ar gyfieithiadau William Morgan a Richard Parry o Lyfr Job. Chwaraeodd ran lawn ym mywyd Cymraeg y coleg, ac ef oedd ysgrifennydd cyntaf cymdeithas Gymraeg ‘Y Macwyaid’, rhagflaenydd y Gymdeithas Genedlaethol Gymreig (‘Y Tair G’) a sefydlwyd ar ôl i Valentine adael y coleg. Ystyrid Valentine yn ysgolhaig Hebraeg addawol iawn, ond cadwodd at ei fwriad i fynd i'r weinidogaeth, ac fe'i hordeiniwyd yn weinidog ar gapel y Tabernacl yn Llandudno yn Ionawr 1921. Priododd Margaret Jones o Landudno ar 1 Hydref 1925, a ganwyd mab iddynt, Hedd, yn 1926 a merch, Gweirrul, yn 1932.\nErbyn canol y 1930au teimlai Valentine fod yr amser wedi dod i weithredu dros ei egwyddorion, a daeth cyfle i wneud pan gyhoeddodd y Weinyddiaeth Amddiffyn gynlluniau i godi gwersyll ymarfer i'r Awyrlu ym Mhorth Neigwl yn Llŷn, ar dir hen blas Penyberth. Y weithred bennaf y cofir Lewis Valentine amdani yw ei ran yn llosgi'r Ysgol Fomio gyda Saunders Lewis a D. J. Williams ar 8 Medi 1936. Yn yr achos hwn daeth ei genedlaetholdeb a'i heddychiaeth ynghyd mewn gweithred symbolaidd a ysbrydolodd lawer o genedlaetholwyr dros y degawdau dilynol. Valentine oedd y ‘Mr X’ a dynnodd sylw'r wasg at yr achos yn Rhagfyr 1935, gan orfodi Saunders Lewis i wneud safiad ar y mater. Disgrifiodd Valentine y gwrthdaro ffyrnig a fu yn sgil ymgyrch y Blaid yn erbyn yr Ysgol Fomio mewn ysgrif yn Y Ddraig Goch (Mehefin 1936) dan y teitl ‘Bedydd tân y Blaid Genedlaethol’. Bwriad y weithred o roi'r gwersyll ar dân oedd cael cyhoeddusrwydd i achos y Blaid, a thraddododd Valentine a Saunders Lewis areithiau yn Llys y Goron Caernarfon yn Hydref 1936 a gyhoeddwyd yn bamffled gan y Blaid. Methodd y rheithgor â chytuno ar benderfyniad y tro hwnnw, ond pan symudwyd yr achos i lys yr Old Bailey yn Llundain yn Ionawr 1937 dedfrydwyd y tri diffynnydd i naw mis o garchar, a buont yn Wormwood Scrubs o 20 Ionawr tan 26 Awst 1937. Adroddodd Valentine ei brofiadau yn y carchar yn yr ysgrifau ‘Beddau'r byw’ a gyhoeddwyd yn Y Ddraig Goch rhwng Tachwedd 1937 a Chwefror 1939, ac mae ei synnwyr digrifwch a'i gydymdeimlad â'i gyd-garcharorion yn amlwg ynddynt. Bu cynulleidfa ei gapel yn gefnogol iawn iddo yn yr helynt hwn, ac fe'i croesawyd yn ôl i'w weinidogaeth wedi iddo gael ei ryddhau o'r carchar.\nCafodd Valentine wahoddiad yn Hydref 1943 i fynd yn weinidog ar gapel Sïon, Ponciau, ger Wrecsam. Gwrthododd y cais hwnnw, ond pan ddaeth galwad i gapel Penuel yn Rhosllannerchgrugog yn 1947 penderfynodd ei derbyn wedi cryn betruso. Newid mawr i'r teulu oedd symud o dref Llandudno i bentref glofaol y Rhos, ond yno y bu Valentine yn gwasanaethu hyd nes iddo ymddeol o'r weinidogaeth yn 1970. Ymroes yn fwy i lenydda yn y cyfnod hwn, gan ymgymryd â golygyddiaeth Seren Gomer yn 1951, lle yr amlygodd ei ddawn fel beirniad llenyddol wrth adolygu dros 900 o lyfrau. Roedd yn fardd medrus yn y mesurau rhydd a chaeth, a'i gyfansoddiad mwyaf adnabyddus yw ‘Gweddi dros Gymru’, emyn a gyhoeddwyd yn Seren Gomer yn 1962 ac sydd wedi dod yn fath o ail anthem genedlaethol ar dôn ‘Finlandia’ Sibelius. Fe'i penodwyd yn llywydd enwad y Bedyddwyr yn 1962, ac mae'r anerchiad llywyddol a gyhoeddwyd yn yr un rhifyn o Seren Gomer yn cynnig asesiad sobreiddiol o gyflwr argyfyngus crefydd yn y cyfnod.\nRoedd argyfwng yr iaith Gymraeg yn destun pryder mawr iddo hefyd. Ac yntau wedi astudio Hebraeg yr Hen Destament, nid yw'n syndod ei fod yn edmygwr mawr o ymdrechion Israel i adfywio ei hiaith genedlaethol. Roedd yn awyddus i weld cynlluniau tebyg mewn ardaloedd fel Cwm Rhondda, yn enwedig trwy'r gyfundrefn addysg, ac roedd wedi arloesi gyda dosbarthiadau Cymraeg i oedolion yn Llandudno yn y 1920au. Mae dylanwad darlith radio Saunders Lewis, ‘Tynged yr Iaith’ ar Ŵyl Ddewi 1962 i'w weld yn glir ar anerchiad llywyddol Valentine a draddodwyd fis yn ddiweddarach, lle dywed mai ‘achub y Gymraeg fel cyfrwng hybu'r Deyrnas, ac fel cyfrwng pregethu'r Gair, yw'r alwad fawr at Gristnogion Cymraeg Cymru heddiw’.\nSyniad dyrchafedig iawn oedd gan Lewis Valentine am swyddogaeth y gweinidog, a rhoddai bwys arbennig ar y bregeth fel cyfrwng i gyfleu neges broffwydol. ‘Proffwyd yw'r gweinidog, ac onid yw'n broffwyd nid yw'n ddim’, meddai yn Seren Gomer yn 1952. Ac yntau'n baladr o ddyn cefnsyth dros ei chwe throedfedd, roedd ganddo bresenoldeb corfforol urddasol a llais trawiadol, ac roedd ei Gymraeg yn gyfuniad cyfoethog o iaith lafar ei fro a'r iaith lenyddol glasurol. Safodd yn gadarn ac unplyg dros ei egwyddorion trwy gydol ei fywyd, a hawdd y gellir ei weld yn gynrychiolydd y traddodiad anghydffurfiol Cymreig ar ei orau.\n, 'Y proffwyd ymhlith y praidd: Lewis Valentine (1893-1986)', yn , 68-104;\nGohebiaeth a dyddiaduron Lewis Valentine yn Llyfrgell Genedlaethol Cymru - gellir gweld detholiad o'i bapurau sy'n ymwneud â'r Rhyfel Byd Cyntaf ar wefan Cymru1914 .\nJohnston, D., (2016). VALENTINE, LEWIS EDWARD (1893-1986), gweinidog y Bedyddwyr, awdur a chenedlaetholwr. Y Bywgraffiadur Cymreig. Adferwyd 20 Medi 2019, o https://yba2-prawf.llgc.org.uk/article/c11-VALE-EDW-1893


YMGYNGHORIAD YSGOL: 'GADEWCH I'R GYMUNED GAEL EI CHLYWED' - Rhun ap Iorwerth AS - Plaid Cymru\nHafan / YMGYNGHORIAD YSGOL: ‘GADEWCH I’R GYMUNED GAEL EI CHLYWED’\nYMGYNGHORIAD YSGOL: ‘GADEWCH I’R GYMUNED GAEL EI CHLYWED’\n02/03/2021Gan: Francess Ifan\nYmgyrchwyr Talwrn yn dweud na ddylai ymgynghoriad i gau ddigwydd yn ystod pandemig\nYn ystod cyfnod lle mae popeth yn cael ei gynnal yn rhithwir, mae ymgyrchwyr sy’n brwydro i achub Ysgol Talwrn rhag cau yn teimlo nad yw eu lleisiau’n cael eu clywed oherwydd cyfyngiadau pandemig.\nMewn cyfarfod rhithwir a gynhaliwyd gan Rhun ap Iorwerth, Aelod o’r Senedd dros Ynys Môn, mynegodd ymgyrchwyr bryderon difrifol bod y cyfyngiadau sydd ar waith oherwydd Covid-19 wedi effeithio’u gallu i wrthwynebu cynlluniau Cyngor Sir Ynys Môn yn effeithiol. Maent wedi galw ar yr awdurdod lleol i ohirio’r broses ymgynghori hyd nes y gallant wrthwynebu’r cynigion yn llawn ac yn deg. Byddai’r cynlluniau’n gweld Ysgol Talwrn yn cau, gyda disgyblion yn cael eu trosglwyddo i Ysgol y Graig yn Llangefni, a fyddai’n cael eu hehangu i dderbyn disgyblion ychwanegol.\nYr wythnos diwethaf, daeth cyfnod ymgynghori statudol y Cyngor i ben, ond mae ymgyrchwyr yn honni nad yw’r system wedi bod yn ddigon agored, a bod cynlluniau’n cael eu gwthio drwodd ar adeg lle mae plant yn cael eu haddysgu o gartref a phan na all grwpiau gyfarfod wyneb yn wyneb i godi eu pryderon yn llawn.\n“Ar adeg lle rydym yn gyfyngedig iawn yn yr hyn y gellir ei wneud i wrthwynebu’r bwriad i gau Ysgol Talwrn, mae ymgyrchwyr wedi cysylltu â mi am eu bod eisiau cyfle teg i leisio eu barn.”\nMae Mr ap Iorwerth wedi ysgrifennu at y Cyngor o’r blaen i ofyn iddyn nhw oedi’r cynlluniau nes fyddwn ochr arall y pandemig, ond dywedwyd wrtho na ellir gohirio’r broses am byth.\nYchwanegodd: “Er fy mod yn deall bod yn rhaid i’r Cyngor ddelio â materion ar wahân i Covid-19, mae yma gymuned sydd ddim yn gallu cymryd rhan lawn yn y broses ymgynghori – ni allant gyfarfod wyneb yn wyneb, maen nhw’n dweud wrthyf fod cyfyngiadau covid, ynghyd â chysylltiad rhyngrwyd gwael yn yr ardal, wedi effeithuio ar eu gallu i gyfarfod yn rhithwir, ac o ganlyniad maen nhw’n teimlo fel cymuned “ar miwt”.”\nDyma’r diweddaraf mewn cyfres o ymgynghoriadau ar ddyfodol Ysgol Talwrn, gyda’r Cyngor eisoes wedi gohirio’r broses bresennol ers Mawrth 2020 o ganlyniad i’r pandemig.\nDywedodd Rachael Jones, gwarchodwraig plant o Dalwrn ei bod yn credu y dylai’r ysgol gael dyfodol disglair:\n“Mae’r ysgol wedi cael ei rhestru’n ‘Wyrdd’ yn ddiweddar, mae’r Cylch yn brysur ac mae fy musnes bach yn brysur o ganlyniad. Rwy’n poeni am yr effaith byddai cau’r ysgol yn ei gael ar fy musnes, ond rwy’n wirioneddol bryderus am yr effaith y byddai’n ei gael ar ein cymuned. Rwy’n gwybod nad yw rhai rhieni’n cofrestru eu plant yn yr ysgol oherwydd y bygythiad o gau.”\n“Mae ymgynghoriadau niferus yn sicr o adael creithiau ar gymuned, ac mae’r ffaith bod cyfleoedd i leisio barn y gymuned mor gyfyngedig ar hyn o bryd yn ychwanegu at y teimladau o anhegwch. Byddaf yn parhau i alw ar y Cyngor i ystyried pob opsiwn sydd ar gael iddynt, a byddaf yn ysgrifennu atynt eto yn dilyn y cyfarfod hwn i fynegi dyfnder y teimlad.”\n← Ambiwlans Awyr Cymru yn nodi 20 mlynedd o wasanaeth.\nRhun ap Iorwerth yn croesawu cyllid ar gyfer potensial Hydrogen yn Ynys Môn →


Ysgol Sul Penyparc : Hanes : Dosbarth Merched 1936\nDosbarth Merched 1936\nOs cliciwch ar y llun ac fe gewch weld fersiwn yn fwy ohono yn agor. Cauwch y llun mawr i ddod nôl i'r dudalen yma.\nSis Davies (nee Jones), Mattie Jenkins, Agnes Williams, Mary Evans, Linda Evans, Tegwen Bowen\nMaudie James Nance Lord, Megan Williams, Nancy Lewis (Athrawes), Hasel James, Annie Jeremiah\nLle mae y cyfenwau mewn italig eu cyfenwau gwreiddiol ydynt ac nid ydym yn gwybod eu cyfenwau priodasol.\nFe ymddangosodd y llun yma yn rhifyn 35 o "Papur Ysgol Sul Penyparc" fel rhan o'r erthigl "Ychydig Hanes".\nCopi Mary Evans, o'r llun oedd hwn a ddaeth i fewn drwy law ei chwaer-yng-nghyfraeth Mrs Gwyneth Jones (Is-arolygydd), er yn ôl pob son mi oedd copi yn dal ar gael gyda sawl un arall yn y llun hefyd.\nEr fod rhai o rhain nad oeddem yn gwybod eu hanes ar yr amser yr ymddangosodd yr hanes yn Ionawr 1999 pan ymddangosodd yr erthigl, roedd sawl un ohonynt yn dal a chysylltiad a'r capel gan fynychu oedfaon yn rheolaidd ar y pryd, ac mi oedd un ohonynt yn aelod o ddosbarth oedolion yr Ysgol Sul y pryd hynny, sef Mrs Maudie James.\nRoedd Mrs Maudie James ar rhestr organyddion y capel gan gymryd ei thro wrth yr offeryn sawl gwaith y flwyddyn, a bu Tegwen Bowen yn organyddes am flynyddoedd lawer hefyd ac yn aelod brwd o'r Ysgol Sul hyd y 90au pan orfu iddi rhoi y gorau iddi oherwydd afiechyd. (Bu farw yn 1997). (Gweler y rhan 'Anrhydeddu Organyddion')\nO'r rhai yn y llun, mi oedd Mrs Maudie James, mae Mrs Sis Davies, Mrs Mattie Jenkins a Miss Linda Evans ym mharti Nadolig Nadolig 1998 ac maen't i'w gweld yno yn y llun yma a dynnwyd ar y pryd (er fod Maudie James yn cuddio yn y cefndir mi ydych yn medri gweld copa ei phen.)\nMrs Mattie Jenkins yw'r cyntaf ar y chwith. Miss Linda Evans yw'r cyntaf ar y dde gyda Mrs Sis Davies yn eistedd dwy sedd lan. Y pen llwyd yn y cefndir yw Mrs Maudie James.\nMrs Sis Davies yw aelod hynna'r capel sydd yn oedfaon y Sul yn rheolaidd (pan ddiweddarwyd y dudalen yma ddiwethaf ym mis Mai 2009).


Theatr y Sherman yn choeddi gwyl i ddathlu ailagor i gynulleidfaoedd | Sherman Theatre\nTheatr y Sherman yn choeddi gwyl i ddathlu ailagor i gynulleidfaoedd\nYr hydref yma, bydd Theatr y Sherman yn croesawu cynulleidfaoedd drwy ei drysau unwaith eto am y tro cyntaf ers mis Mawrth 2020. I ddathlu ei bod yn ailagor, bydd Theatr y Sherman yn cynnal gŵyl arbennig: Ymlaen â’r Sioe (8 – 30 Hydref).\nGan gymysgu drama, perfformiadau a chomedi, mae Ymlaen â’r Sioe wedi’i chynllunio i roi profiad chwareus, hwyliog a llawen i gynulleidfaoedd wrth iddyn nhw ddychwelyd i’r theatr. Bydd y perfformiadau’n cael eu cynnal yn theatr Stiwdio y Sherman, a fydd wedi’i gosod ar fformat cabare i greu awyrgylch parti unigryw. Bydd holl berfformiadau’r ŵyl yn rhai byrion fel bod modd i gynulleidfaoedd fwynhau cymaint neu gyn lleied ag yr hoffen nhw – gallan nhw roi cynnig ar un perfformiad yn unig, neu ymgolli mewn sawl sioe. Bydd egwyl rhwng y sioeau yn rhoi cyfle i fynychwyr yr ŵyl gael diod neu damaid i’w fwyta yng Nghaffi Bar y Sherman a sgwrsio gyda ffrindiau.\nMeddai Joe Murphy, Cyfarwyddwr Artistig Theatr y Sherman “Rydyn ni’n llawn cyffro o allu agor ein hadeilad hyfryd unwaith eto, o’r diwedd. Roedden ni’n awyddus i wneud y mwyaf o’r profiad, nid yn unig y profiad o berfformiadau byw, ond hefyd o gael ymgynnull unwaith eto mewn modd diogel. Arweiniodd hyn at Ymlaen â’r Sioe: sef gŵyl o berfformiadau byw a nosweithiau gwych i groesawu ein cynulleidfaoedd yn ôl. Fe fyddwch yn cael Golwg Gwahanol ar ddramâu clasurol gan garfan wefreiddiol o artistiaid o Gymru. Fe fydd nosweithiau comedi, a lleisiau cymunedol yn cael eu rhoi yng nghanol y llwyfan. Mae’r holl waith ar ffurf byr, felly gallwch chi, y gynulleidfa, benderfynu sut i ryngweithio â’r adeilad. Gallwch weld un darn 30 munud cyn troi am adre. Neu gallwch aros, cael rhywbeth i’w fwyta ac yfed, a gwylio un arall. Os byddwch chi wedi mwynhau, dewch yn ôl i weld mwy! Mae fformat yr ŵyl yn rhoi’r grym yn nwylo’r gynulleidfa! Rydyn ni’n llawn cyffro o fod yn agor ein drysau unwaith eto, gan gynnig safbwyntiau newydd ar hen straeon, a dathlu grym theatr fyw unwaith eto!”\nMae rhoi llwyfan i awduron newydd a sefydledig o Gymru ac sy’n byw yng Nghymru wrth wraidd gwaith Theatr y Sherman. Mae’n addas felly, wrth i’r theatr ailagor, mai gwaith pedwar llais nodedig o fyd theatr Cymru fydd wrth galon yr ŵyl. Pedair drama fer newydd un-person yw Golwg Gwahanol, na fydd ddim mwy na 30 munud yr un, sy’n cynnig golwg newydd ar ddramâu clasurol a gwaith llenyddol poblogaidd. Cafodd pob sgriptiwr rwydd hynt i ddewis drama neu lyfr maen nhw’n angerddol amdano ac yr oedden nhw am greu eu hymateb theatraidd eu hunain iddo. Arweiniodd hyn at bedwar darn beiddgar o theatr gyfoes. Y pedwar sgriptiwr yw Seiriol Davies, Rahim El Habachi, Lowri Jenkins a Hannah McPake.\nMae The Messenger, sydd wedi’i ysgrifennu ac a fydd yn cael ei berfformio gan Artist Cyswllt y Sherman Seiriol Davies (How To Win Against History) yn dangos cymeriad hollbwysig ond anweledig o Romeo and Juliet yn adrodd eu ochr nhw o’r stori o’r diwedd. Beth sy’n digwydd pan fydd y pethau ddibynadwy rydych chi’n eu cymeryd yn ganiataol yn codi i’ch brathu? Mae drama anarchaidd newydd Seiriol yn llawn ffraethineb wrth herio ffocws heteronormyddol dramâu clasurol.\nMae’r ddrama gan y sgriptiwr, yr actor a’r dawnsiwr bola Rahim El Habachi, sef The Love Thief, yn seiliedig ar Prometheus Bound gan Aeschylus. Yn hytrach na dwyn tân gan y duwiau fel sy’n digwydd yn y stori wreiddiol, mae Prometheus modern Rahim yn dwyn cariad mewn gwaith sy’n edrych ar rywioldeb, hil a realiti bywyd ym Mhrydain yn 2021. Rahim fydd yn perfformio The Love Thief hefyd.\nYn Hamlet is a F&£$boi, mae Evie, sydd wedi hen laru ar Tinder, am roi’r gorau i gariad (a dynion) am byth, ac mae hi’n gwneud penderfyniad mawr. Mae hi’n mynd i ganfod arwr rhamantus wrth y ffynhonnell: llyfrau. Lowri Jenkins (Winners, Theatr Nova) sy’n ysgrifennu ac yn perfformio’r ddrama newydd ddamniol a hynod ddoniol yma sy’n herio’r normau a’r uniongrededd a gaiff ei atgyfnerthu gan ddramâu poblogaidd ac mewn cymdeithas yn ehangach.\nUn o’r gweithiau gorau o fyd llenyddol Ewrop, Don Quixote gan Cervantes, yw ysbrydoliaeth Tilting at Windmills gan Hannah McPake (Rodney and the Shrieking Sisterhood, Theatr y Sherman). Mae Tilting at Windmills yn ddrama wresog a theimladwy am sylweddoli beth yw ein cyfyngiadau, derbyn methiant, a goresgyn rhwystrau. Nid yw enw perfformiwr Tilting at Windmills wedi’i gyhoeddi eto.\nBydd perfformiadau Golwg Gwahanol yn cael eu dangos mewn repertoire drwy’r ŵyl. Mae perfformiadau cymunedol yn ganolog i Ymlaen â’r Sioe. Bydd Young Queens, grŵp o awduron a pherfformwyr Somalaidd o Gymru, yn cynnal perfformiadau byw arbennig i ddilyn eu ffilmiau byrion a ryddhaodd Theatr y Sherman ym mis Chwefror eleni. Bydd pedwar o awduron ar ddechrau eu gyrfa a gymerodd ran yng nghynllun Cyflwyniad i Ysgrifennu Dramâu Theatr y Sherman, sydd rhwng 15 a 18 oed, yn cyflwyno eu perfformiadau Golwg Gwahanol eu hunain. Ochr yn ochr â’r perfformiadau yma, bydd rhaglen wedi’i churadu’n arbenigol o berfformiadau gan rai o gomedïwyr gorau Prydain.\nMae nifer o sioeau comedi sydd wedi’u hail-drefnu hefyd wrthi’n cael eu trefnu ar gyfer hydref 2021. Ymhlith y perfformiadau sy’n cael eu hail-drefnu ar gyfer gwanwyn 2022 mae Athletico Mince, Matt Forde, Horrible Histories a Jinkx Monsoon a Major Scales.\nMae Nadolig yn y Sherman bob amser yn adeg arbennig o’r flwyddyn, ac yn 2021 bydd yn fwy arbennig nag erioed. Bydd y ddau gynhyrchiad a drefnwyd yn wreiddiol ar gyfer Nadolig 2020 yn digwydd eleni. Bydd A Christmas Carol gan Gary Owen sydd wedi’i chyfarwyddo gan Joe Murphy yn cael ei llwyfannu yn y Prif Dŷ ar gyfer plant 7 oed a hŷn, a bydd Y Coblynnod a’r Crydd / The Elves and the Shoemaker gan Katherine Chandler yn cael ei berfformio yn y Stiwdio i blant rhwng 3 a 6 oed. Bydd yr holl berfformiadau yn nhymhorau’r hydref a Nadolig yn digwydd yn unol â chyngor diweddaraf y Llywodraeth.


O’r 29/11/21 mae Llywodraeth Cymru wedi penderfynu cyflwyno mesurau pellach i'w gweithredu gan BOB geidwad adar. Bydd yn dod yn ofyniad cyfreithiol i bob ceidwad dofednod ac adar caeth gartrefu eu hadar, neu eu cadw ar wahân i adar gwyllt, yn ogystal â chydymffurfio â'r mesurau bioddiogelwch llym.\nMae yna linc isod sydd yn rhoi cyngor ychwanegol ar beth fydd angen ei wneud o 29/11/21 ymlaen.\nClefyd feirysol hynod heintus yw ffliw adar. Mae canllawiau a gwybodaeth am wasanaethau ar gael ar wefan Llywodraeth Cymru. Mwy o wybodaeth\nOs oes gennych chi unrhyw bryder ynghylch eich adar, cysylltwch â’ch milfeddyg i dderbyn cyngor.\nGwefan Prynu gyda hyder (Gwefan Saesneg yn unig)\nPeidiwch a twyllo'ch hun, prynwch nwyddau dilys a rhowch wybod i ni am eitemau ffug: Ymholiad ar-lein: safonau masnach